स्वाभाविक कर नीति और कर ढांचे से इतना डर क्यों?\n-प्रो. कुुसुमलता केडिया\nइस सन्दर्भ में कतिपय तथ्यों को याद कर लेना उचित होगा। अभी जो करों का ढाँचा है, वह दुनियाभर में 100 साल पुराना है। भारत में इंग्लैंड द्वारा भारत में बनाए गए कानूनों की निरंतरता में अधिकांश नीतियाँ जारी रखी गई हैं। यद्यपि ये नीतियाँ इंग्लैंड द्वारा स्वयं अपने देश इंग्लैंड में बनाए गए कानूनों से अत्यधिक भिन्न हैं। यदि भारत में केवल वे कानून ही बना दिए जाते, जो इंग्लैंड में उनके अपने देश इंग्लैंड के लिए बने हैं, तो स्थिति अभी से बहुत अच्छी होती। परन्तु सत्ता हस्तांतरण के जरिए जो लोग सत्ता में बैठे, वे या तो बुद्धि से कमजोर थे या मन से कमजोर थे, जिसके कारण उन्होंने सभी क्षेत्रों में वे कानून जारी रहने दिए, जो अंग्रेजों ने भारत के संसाधनों का एकतरफा हस्तांतरण इंग्लैंड के लिए करने की दृष्टि से बनाए थे। अब वे संसाधन इंग्लैंड नहीं जाने वाले थे या यूरोपीय देशों और अमेरिका को थोड़ा छिपकर ही जाने वाले थे, इसलिए उन संसाधनों को अफसरशाही और नेताशाही की सेवा के लिए नियोजित कर दिया गया। इसके लिए भारत के पुराने इतिहास के विषय में घोर अज्ञान फैलाया गया, जिससे कि भारतीयों के समक्ष तुलना के लिए कुछ भी न रहे और वे केवल एक अभूतपूर्व राष्ट्र राज्य के निर्माण की कल्पनाओं से अभिभूत रहें।\nपुराने इंग्लैंड में 200 साल पहले कोई एक राज्य नहीं था और कोई एक राजकीय नीति नहीं थी। सम्पत्ति सम्बन्धी कानून भी अलग-अलग और मनमाने थे और जलवायु की प्रतिकूलता तथा भौगोलिक प्रतिकूलता के कारण आबादी भी कम थी और उस कम आबादी को भी जीवन के संसाधन अत्यन्त दुर्लभ थे। इसलिए टैक्स लगाने आदि की कोई कल्पना ही नहीं थी। 17वीं शताब्दी ईस्वी में पहली बार ऊन के मुनाफे पर कुछ कर लगाया गया। इसके बाद 18वीं शताब्दी ईस्वी में शहरों में मकान आदि पर भी नाममात्र के कुछ कर लगाए गए। 18वीं शताब्दी ईस्वी के अंत में नेपोलियन से युद्ध के मुकाबले के लिए सम्पन्न लोगों से कुछ रकम की जबरन वसूली हुई। ताकि हथियार खरीदे जा सकें। उन्हें भी टैक्स ही कहा गया। आगे चलकर उसका भी विरोध हुआ। इस प्रकार वस्तुत: 19वीं शताब्दी ईस्वी के मध्य से कुछ टैक्स लगाए जा सके और 20वीं शताब्दी ईस्वी के प्रारम्भ में ही वहाँ पहली बार एक व्यवस्थित कर नीति बनी। वह भी लगातार बदलती रही है।\n19वीं शताब्दी ईस्वी तक तो नियम यही था कि लूट के माल में इंग्लैंड के लुटेरे और डकैत, (जिन्हें उनके चाटुकार विदेशी दलाल लोग व्यापारी कहते हैं, परन्तु जिन्हें स्वयं यूरोपीय विद्वान लेखक समुद्री डकैत और दस्यु दल कहते हैं,) लूट का एक हिस्सा इंग्लैंड की महारानी को तथा कुछ हिस्सा अन्य सम्पन्न लोगों को देते थे। उसे लूट में हिस्सा ही कहा जाएगा, टैक्स नहीं। 20वीं शताब्दी ईस्वी में जब वैसी खुली लूट सम्भव नहीं रही और दुनिया में अपने लूट के विस्तार को सुरक्षित रखने के लिए कानून की आड़ में लफ्फाजी और जबर्दस्ती के तरीकों और कायदों का सहारा लिया गया, तब से प्रजा की कमाई से अधिक से अधिक अंश हड़पने की चालों को टैक्स पॉलिसी नाम दिया गया। पहले एक सीमा से अधिक आमदनी पर कम्पनियों पर टैक्स लगाया गया, फिर देश के भीतर भी सेवाओं और उद्योगों पर टैक्स के लिए नीतियाँ बनाई गईं।\nमुश्किल यह है कि भारत के शिक्षितों का एक बड़ा वर्ग वर्तमान में यह तथ्य नहीं जानता कि सम्पूर्ण यूरोप और अमेरिका में राष्ट्र-राज्य केवल 200 वर्ष पहले अस्तित्व में आए हैं और उनकी नीतियाँ सदा प्रजा से अधिकतम निचोड़ लेने के लिए ही बनाई जाती रही हैं। पहले वहाँ छोटी-छोटी हजारों जागीरों का बेतरतीब और अनियमित फैलाव मात्र था। ये राष्ट्र-राज्य मध्ययुगीन चर्च की पैशाचिक लूट की प्रतिक्रिया में से उभरे हैं और उससे अपेक्षाकृत उदार नीतियाँ अपनाने का दावा करते रहे हैं। परन्तु इन सब की मूल दृष्टि प्रजा से अधिकतम निचोड़ लेने की ही है। इसीलिए इन नीतियों का अनुसरण उन देशों में करना उचित नहीं है, जहाँ हजारों साल से प्रजापालन और लोकसेवा ही राज्य का घोषित संकल्प और लक्ष्य रही है।\nपरन्तु अब तो स्थिति यह है कि स्वयं यूरोपीय देशों और अमेरिका में सम्पत्ति और टैक्स की जो नीतियाँ हैं, उनका भी अनुसरण भारत में नहीं किया जा रहा है, जबकि वे पहले से उदार हुई हैं। इसकी जगह सोवियत साम्राज्यवादी दौर में राज्य की एक भयंकर पैशाचिक अवधारणा के चलते जो वित्तीय नीतियाँ अपनाई गईं थीं, उनकी ही ढोल पीटी जा रही है, उन्हें ही भारत के लिए एकमात्र सही नीतियाँ बताया जा रहा है।\nपरम्परागत भारतीय राज्य निरंतर राष्ट्रीय सुरक्षा और समाज कल्याण पर राजकोष का एक बड़ा अंश खर्च करते रहे हैं। इसीलिए 18वीं शताब्दी ईस्वी तक भारत दुनिया की सबसे बड़ी आर्थिक शक्ति था। भारतीय राज्यों की आवश्यकता दुनिया के अन्य राज्यों से कम नहीं थी। युद्ध के खर्चे भी थे। परन्तु मर्यादा के अनुशासन के कारण भयंकर लूट की नीति भारतीय राज्य कभी भी नहीं अपना सके। ऐसी लूट पर केवल कुछ मुस्लिम शासक चल सके। बाद में अंग्रेजों ने उस लूट की परम्परा को कई गुना बढ़ाया। परन्तु 1947 ईस्वी के बाद तो इस लूट को सोवियत ढाँचे की नकल के द्वारा अद्वितीय विस्तार दिया गया। सोवियत संघ ढह गया है, परन्तु भारत में लोकतन्त्र की तमाम दुहाई के पीछे सोवियत संघ जैसा राज्यतन्त्र का ढाँचा बरकरार रखा गया है। इस ढाँचे का चरमराना और ढहना अनिवार्य है।\nइंग्लैंड में 1 अप्रैल 2006 से जो नई कर-नीति लागू है, उसमें3लाख पाउण्ड तक वार्षिक लाभ कमाने वाली कम्पनियों पर 19 प्रतिशत टैक्स लगाया जाता है। इससे आगे 15 लाख पाउण्ड तक वार्षिक लाभ पर क्रमश: कर बढ़ता है, जो अंतिम सीमा पहुँचने पर 30 प्रतिशत हो जाता है। यह अधिकतम कर सीमा है। 10 हजार पाउण्ड (लगभग 10 लाख रुपए) तक के लाभ पर कुछ भी आयकर नहीं देना पड़ता। कम्पनियों की पूँजी पर इंग्लैंड में कोई टैक्स नहीं है। कम्पनियाँ व्यापार से हुए कुल लाभ से व्यापार में लगा अपना समस्त खर्च घटाकर ही फिर उस लाभ पर टैक्स देती है। अन्य स्तरों पर भी टैक्स नीतियाँ बहुत उदार हैं।\nभारत में टैक्स नीतियाँ भयंकर हैं। यहाँ5से 10 लाख रुपए वार्षिक आय पर ही 20 प्रतिशत और 10 लाख से ऊपर 30 प्रतिशत आयकर है। इसके अतिरिक्त अप्रत्यक्ष करों की भरमार है। आबकारी और चुंगी ड्यूटी ही 38 प्रतिशत से ज्यादा है। लगभग 12 प्रतिशत अन्य इसी प्रकार के परोक्ष कर हैं। इस प्रकार वस्तुत: भारतीय नागरिकों पर गरीब से गरीब व्यक्ति की आय पर परोक्ष रूप से 50 प्रतिशत तक कर भारत में लगता है, जोकि गरीब व्यक्तियों द्वारा किए गए व्यय पर लगने वाला कर है, क्योंकि यह गरीबों के द्वारा खरीदी गई रोजाना इस्तेमाल की वस्तुओं- रोजाना के खाने-पीने, पहनने और रहने से जुड़ी चीजों पर लगने वाला परोक्ष कर है। इसके अतिरिक्त मध्यम वर्ग की आय और व्यय पर (व्यय पर कर से अर्थ है- खरीदी गई चीजों पर लगने वाला परोक्ष कर) अन्य अनेक प्रकार के कर हैं, जैसे- भवन रूपी सम्पत्ति के मूल्यांकन के आधार पर 30 प्रतिशत सम्पत्ति कर, व्यापार से होने वाले लाभों पर 25 से 75 प्रतिशत तक कर, राज्यों द्वारा कृषि आय के क्षेत्र में चाय, कॉफी आदि पर 50 से 75 प्रतिशत तक कर, वेतनभोगी कर्मचारियों पर 10 से 30 प्रतिशत तक कर, राज्यों द्वारा लगाए गए अनेक प्रकार के कर तथा स्थानीय स्वायत्त शासन द्वारा वसूले जाने वाले चुंगी आदि के कर लगाए गए हैं। कृषि आय के अतिरिक्त अन्य सभी प्रकार की आय पर टैक्स, कस्टम ड्यूटी, निर्यात ड्यूटी, तम्बाकू, चाय-कॉफी और अन्य वस्तुओं पर कर, कार्पोरेशन टैक्स, सम्पदा कर, कम्पनियों की पूँजी पर कर, सम्पत्ति की वसीयत आदि सभी प्रकार की अनिवार्य रजिस्ट्री पर कर, जलमार्ग, वायु मार्ग और सड़क तथा रेल मार्ग से लगने वाला भाड़ा एवं किराया, स्टाम्प ड्यूटी, अखबारों की बिक्री और विज्ञापन पर कर, अन्य खरीदी एवं बिक्री पर कर सहित सभी प्रकार के व्यापार एवं विक्रय तथा क्रय पर टैक्स हैं। इसके अतिरिक्त राज्य सरकारों द्वारा भूमि-राजस्व, कृषि आय पर कर, कृषि आय के हस्तांतरण आदि पर कर, कृषि आय पर सम्पदा कर, भवन और भूमि पर कर, खदानों सम्बन्धी समस्त क्रियाकलापों पर कर, शराब, अफीम एवं अन्य नशीले द्रव्यों की खरीदी और बिक्री पर कर, किसी भी वस्तु के बाजार में प्रवेश और बिक्री पर कर, बिजली की खपत और बिक्री पर कर, विज्ञापनों पर कर, सड़क, रेल या जलमार्ग से किये जाने वाले परिवहन पर कर, वाहनों पर कर, पशुओं पर कर, नौकाओं पर कर, चुंगी कर, सभी प्रकार के कार्यों, व्यवसायों, व्यापारों, उद्यमों और रोजगार पर कर, कैपिटेशन टैक्स, सुख-सुविधा की वस्तुओं पर कर, मनोरंजन कर, स्टाम्प ड्यूटी कर आदि सैकड़ों प्रकार के कर वसूले जाते हैं। किसी भी प्रकार के वेतन से आमदनी पर कर तो है ही। उसमें एक न्यूनतम सीमा तक छूट भी है। स्थानीय स्वायत्त संस्थाएँ और निगम आदि भी अनेक प्रकार के टैक्स वसूलते हैं।\nपूँजी बनाने पर कर, सम्पत्ति या सम्पदा के संचय और स्वामित्व पर कर, व्यापार पर कर, लाभ पर कर, जीवन के समस्त क्रियाकलापों पर कर की यह विराट व्यवस्था है। गरीब से गरीब आदमी के द्वारा सरकार को टैक्स दिया जाता है, क्योंकि भोजन, निवास, वस्त्र, भोजन जुटाने और पकाने तथा बीड़ी-सिगरेट, माचिस, मनोरंजन आदि सभी क्रियाकलापों से जुड़ी वस्तुओं पर कर है, जो भी व्यक्ति कुछ भी खाता या पीता है, पहनता और पहनाता है, मनोरंजन करता या अंत्येष्टि आदि करता है, उस सब से सरकार कर वसूलती है। इन वसूले गए करों के द्वारा जो कार्य किए जाते हैं, उन्हें ही समाज के कल्याण के कार्य बताया जाता है।\nकुल मिलाकर जैसे आमदनी प्राप्त करना यानी कमाना स्वयं में एक ऐसा काम है, जिस पर कमाने वाले को हमेशा संकुचित और दबा हुआ रहना चाहिए तथा शासन को कमाई का काफी बड़ा हिस्सा देते रहना चाहिए। वस्तुत: टैक्स की यह भयंकर नीति देश की समस्त सम्पत्ति को मूलत: राज्य की सम्पत्ति मानने की कम्युनिस्ट अवधारणा का विस्तार है। साम्राज्यवादी दौर में अंग्रेजों ने भी यही प्रयास किया था परन्तु उन्हें केवल आधे भारत में आंशिक सफलता मिली थी। 1947 ईस्वी के बाद भारतीय समाज का स्नेह प्राप्त करते हुए और उसे धोखे में रखते हुए सत्ता हस्तांतरण से शासक बने लोगों ने सम्पत्ति की वह भयंकर और अनैतिक अवधारणा सारे देश में लाद दी और उसमें सोवियत संघ की पैशाचिकता का समन्वय कर दिया। यह तो भारत के पुरुषार्थी लोगों का कमाल है कि कहीं राज्यतन्त्र से कुछ छिपाकर और कहीं खूब मेहनत और कौशल से अधिकाधिक कमाकर उन्होंने ऐसी भयंकर आर्थिक नीतियों और कर नीतियों के बावजूद भारत को सोवियत संघ और चीन की तरह कंगाल नहीं होने दिया तथा 1947 ईस्वी से सन् 2000 ईस्वी तक सरकारों द्वारा लगातार देश की गरीबी और कंगाली की दुहाई देते रहने के बावजूद यह चमत्कार कर दिखाया कि अब वे ही राज्यकर्ता लोग भारत को आर्थिक महाशक्ति बनते देख और बता रहे हैं। यह राज्यतन्त्र के कारण नहीं, राज्यतन्त्र के बावजूद हुआ है। 1947ईस्वी से 2000 ईस्वी तक कभी भी किसी भी शासकीय घोषणाओं में यह नहीं कहा गया कि हम कोई आर्थिक महाशक्ति बनने जा रहे हैं या हमारी समृद्धि विश्व में अद्वितीय रूप में बढ़ रही है, अपितु निरंतर गरीबी और बेरोजगारी तथा कंगाली का रोना रोते रहना ही राज्यकर्ताओं का मुख्य लक्षण बन गया और इस गरीबी और बेरोजगारी को मिटाने के नाम पर ही उन्होंने सारी नीतियाँ बनाईं, जबकि वस्तुत: ये नीतियाँ राष्ट्रीय सम्पत्ति का हरण करने वाली थीं और राष्ट्रीय समृद्धि को बाधित करने के लिए बनाई गई थीं। ताकि इस सम्पत्ति का बड़ा हिस्सा कल्याणकारी कार्यों के लिए संग्रहीत टैक्स के नाम पर शासकों और प्रशासकों तथा उनके सेवकों (जिन्हें झूठे अनुवाद द्वारा लोकसेवक कहा गया है, जबकि वे पब्लिक सर्वेन्ट अर्थात् राजसेवक हैं।) के लिए वेतन,भत्तों, सुख-सुविधाओं और विलासिताओं का प्रबन्ध किया जाता रहा है।\nइन टैक्सों की वसूली के लिए जो अधिकारी और कर्मचारी हैं, उनके वेतन और भत्तों तथा प्रबन्ध सम्बन्धी व्ययों पर वसूले गए टैक्स का लगभग एक तिहाई हिस्सा खर्च हो जाता है। इस प्रकार उनके सभी सुखों और सुविधाओं के लिए भारतीय नागरिक को टैक्स देना होता है। यदि कर-नीति सरल हो और मूल स्रोत में कटौती तथा बैंक ट्रांजेक्शन टैक्स का नियम लागू होता है, तो यह सभी रकम जो कर वसूलने वाले पूरे तन्त्र पर खर्च होती है, खर्च नहीं होगी।\nभारत एक प्राचीनकाल से निरंतर चला आ रहा समाज है और इसीलिए राज्य की व्यवस्था की परम्परा भी यहाँ हजारों वर्षों पुरानी है। ऐसी स्थिति में भारत के राज्यों की क्या कर नीति रही है, इस पर अध्ययन एवं सार्वजनिक विमर्श होना आवश्यक है। उसके बिना वर्तमान राज्य की टैक्स-नीति पर कोई भी चर्चा सार्थक नहीं हो सकेगी।\nस्मरणीय है कि भारतीय मेधा अर्थ के क्षेत्र में हजारों वर्षों से दुनिया की सबसे तीक्ष्ण, सटीक, प्रभावी और शक्तिशाली मेधा रही है। तभी तो ज्ञात ऐतिहासिक काल में भारत सदा से दुनिया की सबसे बड़ी अर्थ व्यवस्था रहा है। भारत एक तरफ था और शेष विश्व दूसरी तरफ। इस विषय पर अनेक अध्ययन हो चुके हैं और यह एक विश्व मान्य तथ्य है।\nभारतीय मेधा राष्ट्र जीवन के विभिन्न क्षेत्रों के विषय में प्राप्त बौद्धिक विरासत के अनुकूल सदा श्रेष्ठ चिंतन करती रही है। परन्तु सत्ता हस्तांतरण से शक्तिशाली बने समूहों ने भारतीय मेधा की इस परम्परा को भारत के सार्वजनिक विमर्श के केन्द्र से बाहर कर दिया। उसे फिर से सार्वजनिक केन्द्र में लाने का श्रेय भारत के स्वाभिमान की जीवन्त मूर्ति स्वामी रामदेवजी महाराज को है। इसलिए यह अत्यन्त आवश्यक है कि कर ढाँचे को स्वाभाविक बनाने और एक स्वस्थ्य कर-नीति बनाने के विषय में स्वामीजी के द्वारा प्रस्तावित उपायों पर गहरा मंथन समाज में चले। इस मंथन के द्वारा सरकार पर दबाव बनेगा, तो आशा है कि भारत के आर्थिक पुरुषार्थ के गले में डाला गया मौजूदा कर-नीति का फंदा कटेगा।\nअभी जो लोग इन प्रस्तावों के विरुद्ध शोर मचा रहे हैं, उन्हें न तो भारत के आर्थिक गौरव और शक्ति के इतिहास की कोई जानकारी है और न ही आधुनिक दुनिया का कोई ज्ञान है। स्वयं भारत के भीतर 1947 ईस्वी तक आधे से अधिक भारत में देशी कर-संरचनाएँ चल रहीं थीं। अंग्रेजी कर-नीतियाँ केवल ब्रिटिश आधिपत्य वाले भारत में थीं। परन्तु कांग्रेस ने पूरे देश में वे ही पैशाचिक साम्राज्यवादी लूट की नीतियाँ लाद दीं। यह तो राष्ट्रभक्ति का लक्षण नहीं नजर आता। पैशाचिक नीतियों की निरंतरता हर क्षेत्र में लादी गई। अब उसे हर क्षेत्र से हटाना होगा। इसका प्रारम्भ कर ढाँचे को स्वाभाविक बनाने और सही कर-नीतियाँ बनाने से ही होगा। भारत का राज्य भारतीय समाज की एक शीर्ष संस्था है। उसे भारत का पोषण और संरक्षण करना चाहिए, जिसका अर्थ है- भारतीय नागरिकों के जीवन, सम्पत्ति, अर्थ परम्परा और विद्या परम्परा तथा व्यवस्था-बुद्धि, पारम्परिक हुनर और कौशल, प्रबन्धन के पारम्परिक ज्ञान तथा पुरुषार्थ रूपों का संरक्षण। वर्तमान कर-ढाँचा तो यूरोपीय देशों की वर्तमान स्थिति की नकल भी नहीं है। वह केवल साम्राज्यवादी लूट की निरंतरता में चल रहा ढाँचा है। इसे बदलना और विवेकपूर्ण तथा सुसंगत बनाना प्रत्येक राष्ट्रभक्त का कत्र्तव्य है।\nगांधी विद्या संस्थान, राजघाट, वाराणसी\nPrevious 1952 के बाद सबसे खराब अर्थव्यवस्था की छाया में पहला बजट


भारत और अमेरिका (US) द्वारा दाऊद इब्राहीम को आतंकवादी (Global Terrorist) घोषित किए जाने और उसके पाकिस्तान में होने के दावों के बावजूद पाकिस्तान ने हमेशा यही कहा कि दाऊद उसकी ज़मीन पर नहीं है. अब ‘वित्तीय कार्रवाई कार्य बल’ (FATF) की ‘ग्रे लिस्ट’ से बाहर आने की कोशिशों के तहत पाकिस्तान (Pakistan) ने हाफिज़ सईद (Hafiz Saeed), मसूद अज़हर (Masood Azhar) और दाऊद इब्राहीम (Dawood Ibrahim) समेत आतंकी संगठनों के 88 सदस्यों पर कड़े वित्तीय प्रतिबंध लगाकर पहली बार माना कि दाऊद उसकी सरज़मीन पर है.\nअब सवाल यह है कि पाकिस्तान ने अगर दाऊद का अपने देश में होना कबूला है तो 1993 मुंबई धमाकों के मुख्य आरोपी दाऊद के ठिकाने हैं कहां? और क्या पाकिस्तान के बाहर भी दाऊद के कुछ गुप्त अड्डे हैं, जहां वो छुपा हो सकता है? भारत के लिए बरसों से मोस्ट वॉंटेड दाऊद के सारे ठिकानों के बारे में जानिए.\nपाक में कहां हैं दाऊद के पते?\nपाकिस्तान सरकार ने हाल में जो दस्तावेज़ जारी किया है, उसमें उसने दाऊद के कराची स्थित तीन ठिकानों की शिनाख्त की है. इस दस्तावेज़ के मुताबिक क्लिफ्टन रोड स्थित व्हाइट हाउस को दाऊद का मुख्य पता माना गया है, जो लंबे समय से कराची में उसके ठिकाने के तौर पर चर्चित रह चुका है. इसके अलावा डिफेंस हाउसिंग अथॉरिटी में गली नंबर 30 के मकान नंबर 37 और नूरबाद के पहाड़ी इलाके में एक महलनुमा बंगले का ज़िक्र है.\nपाकिस्तान ने दाऊद इब्राहीम, हाफिज़ सईद, अज़हर मसूद जैसे कई आतंकियों पर कड़े प्रतिबंध लगाने का दस्तावेज़ जारी किया.\nदुनिया को पता थे दाऊद के ये ठिकाने?\nपाक ने भले ही पहली बार खुलकर स्वीकारा कि दाऊद उसकी ज़मीन पर अपनी संपत्तियां रखता है, लेकिन इससे पहले भारत कई बार ये दावे कर चुका था. 2003 में अमेरिका ने दाऊद को विशेष ग्लोबल आंतकी घोषित किया था. इसके अलावा, यूएन और अमेरिका के ट्रेज़री विभाग के फॉरेन असेट कंट्रोल ने भी कहा था कि सालों से दाऊद कराची में रह रहा था. ऐसा दस्तावेज़ पाक को सौंपकर दाऊद पर कार्रवाई करने को भी कहा गया था.\nयही नहीं, एचटी की रिपोर्ट की मानें तो मार्च 2010 में अल कायदा पर प्रतिबंध लगाने वाली 1267 कमेटी ने पाक में दाऊद के चार ठिकाने बताए थे, इनमें से तीन तो पाक ने कबूले हैं. चौथा पता मरगल्ला रोड पर गली नंबर 22 में मकान नंबर 29 बताया गया था.\nदाऊद के पाक में और ठिकाने?\nसंयुक्त राष्ट्र को सौंपे गए उस दस्तावेज़ में दाऊद के पाक में कम से कम 8 पुष्ट ठिकानों के बारे में ज़िक्र था, जिसे पाक ने भी लिया था. इनमें से तीन पतों को कबूल करने के बाद बाकी के ठिकाने कौन से हैं? आईएएनएस की रिपोर्ट के हवाले से कहा जा रहा है कि क्लिफ्टन एरिया में ही दाऊद ने मेहरान चौक पर एक पूरा फ्लोर नया खरीदा है.\nइसके अलावा, क्लिफ्टन में ही ज़ियाउद्दीन अस्पताल के पास शिरीन जिन्ना कॉलोनी में भी उसने नया घर खरीदा है. दाऊद को कोरोना संक्रमण होने की खबरें भी पिछले दिनों वायरल हुई थीं, लेकिन ऐसे भी खराब सेहत के शिकार दाऊद को इलाज के लिए अक्सर इसी ज़ियाउद्दीन अस्पताल में लाया जाता है. रिपोर्ट यह भी कहती है कि इस्लामाबाद में पॉश इलाके मरगल्ला रोड पर भी दाऊद ने दो बंगले खरीदे हैं.\nपाक के बाहर कहां हो सकता है दाऊद?\nभारतीय इंटेलिजेंस एजेंसियों के तैयार किए गए दस्तावेज़ के हवाले से इस रिपोर्ट में कहा गया है कि कैरेबियाई द्वीपों के बीच स्थित खूबसूरत आईलैंड डोमिनिका कॉमनवेल्थ में दाऊद के छुपे होने की आशंका है. दाऊद ने पाक सरकार के विदेश मंत्रालय की मदद से यहां इकोनॉमिक सिटीज़न प्रोग्राम के तहत 80 हज़ार की आबादी वाले इस आईलैंड का पासपोट हासिल कर लिया है.\nपाकिस्तान समेत कई देशों में है दाऊद इब्राहीम के ठिकाने.\nयह दाऊद को एकदम लैटेस्ट ठिकाना माना जा रहा है. इसके अलावा, दाऊद की डी कंपनी चूंकि बंदूकों और हथियारों, ड्रग्स, हवाला कारोबार और आतंकी संगठनों को मदद मुहैया करवाने के धंधे मुख्य तौर पर करती है इसलिए उसके संपर्क कई देशों में हैं. यूएई, सऊदी अरब सहित मध्य पूर्व में डी कंपनी के कई ठिकाने हैं. इसके अलावा भारत समेत दक्षिण एशिया और अफ्रीका में भी कंपनी के ठिकानों से इनकार नहीं किया जा सकता.\nरही बात दाऊद के भाइयों और करीबियों की?\nभारत के लिए मोस्ट वॉंटेड और ग्लोबल आतंकी दाऊद चूंकि खराब सेहत से जूझ रहा है इसलिए उसके काले और सफेद धंधों की बागडोर उसके भाइयों के हाथ में है. दस्तावेज़ के मुताबिक डी कंपनी का पूरा फाइनेंस देखने वाले अनीस इब्राहीम का पता क्लिफ्टन रोड पर ब्लॉक4में बंगला डीसी 13 है. यह बंगला छोटा शकील के डिफेंस अथॉरिटी वाले ठिकाने के करीब ही स्थित है.\nअपाचे के बजाय भारत ने क्यों चीन सीमा पर तैनात किए देशी लड़ाकू हेलीकॉप्टर?\nइनके अलावा, दाऊद के दो और भाई हुमायूं और मुस्तकीन पाकिस्तान से सऊदी अरब के बीच बराबर आते जाते रहते हैं. कहा गया है कि काले पैसे को ‘सफेद’ करने के रियल एस्टेट जैसे धंधे देखने वाला हुमायूं ज़्यादातर कराची में ही रहता है.\nकुल मिलाकर, दाऊद के पास पाकिस्तानी, भारतीय और डोमिनिका के अलावा भी कुछ देशों के पासपोर्ट होने की बात कही जाती है और कई जगहों पर उसकी निजी या डी कंपनी की संपत्तियां हैं. नई दिल्ली और मुंबई के एंटी आंतकवाद दस्तों के हवाले से एचटी की रिपोर्ट की मानें तो दाऊद पाक सरकार की सुरक्षा में कराची में रह रहा है. वह अपनी तीन बुलेट प्रूफ कारों का काफिला लेकर कराची से इस्लामाबाद आता जाता रहता है.\nTags: dawood ibrahim ki kahanidawood ibrahim newsdawood ibrahim pakistan newsdawood ibrahim sisterdawood ibrahim wifeदाऊद इब्राहीम आज़मगढ़दाऊद इब्राहीम कहां हैदाऊद इब्राहीम की कहानीदाऊद इब्राहीम कौन हैदाऊद इब्राहीम बायोग्राफी


मोतीचूर चकनाचूर का नया गाना रिलीज, फस्ट नाइट पर हॉट अंदाज में दिखीं आथिया, Nawazuddin Siddiqui film Motichur Chaknachoor new song released Aathia shetty was seen in hot style on First Night in video | entertainment - News in Hindi - हिंदी न्यूज़, समाचार, लेटेस्ट-ब्रेकिंग न्यूज़ इन हिंदी\nUpdated: November 7, 2019, 7:25 PM IST\nबॉलीवुड एक्टर (Bollywood Actor) नवाजुद्दीन सिद्द्की (Nawazuddin Siddiqui) और आथिया शेट्ठी (Athiya Shetty) की आगामी फिल्म 'मोतीचूर चकनाचूर' (Motichoor Chaknachoor) का नया गाना 'कैसे बनेगी सरकार' (Kaise Banegi Sarkar) रिलीज हो गया है.\nLast Updated: November 7, 2019, 7:25 PM IST\nमुंबई. बॉलीवुड एक्टर (Bollywood Actor) नवाजुद्दीन सिद्द्की (Nawazuddin Siddiqui) और आथिया शेट्ठी (Athiya Shetty) की आगामी फिल्म 'मोतीचूर चकनाचूर' (Motichoor Chaknachoor) का नया गाना 'कैसे बनेगी सरकार' (Kaise Banegi Sarkar) रिलीज हो गया है. इस गाने को विद्या गोपाल, डॉ . पल्लवी श्याम सुन्दर और दीपा शिरोडकर ने मिलकर गाया है. इस गाने को भारत हितार्थ ने कम्पोज किया है, जबकि लिरिक्स भारत मेनारिया के है. फिल्म में लीड रोल निभा रहे नवाजुद्दीन सिद्द्की ने फिल्म का यह गाना सोशल मीडिया पर शेयर किया है.\nनवाजुद्दीन ने ये गाना शेयर करते हुए लिखा -'लो देख लो #कैसे बनेगी सरकार #मोतीचूर चकनाचूर'. फिल्म का यह गाना सोशल मीडिया पर काफी पसंद किया जा रहा हैं. हाल ही में फिल्म का ट्रेलर और गाने रिलीज हुए थे, जिसे सोशल मीडिया पर अच्छा रेस्पोंस मिला. फिल्म में अथिया शेट्टी, अनिता का रोल अदा कर रही हैं, जिसे एक एनआरआई दूल्हे की तलाश है. आप भी देखें ये गाना...\nइसी वजह से वह नवाजुद्दीन सिद्दीकी से शादी कर लेती हैं, लेकिन उन्हें बाद में पता चलता है कि उनकी नौकरी शादी के बाद लगी है. जब अनीता का रोल निभा रही आथिया को यह पता चलता है तो वह हंगामा मचाती है. फिल्म में आथिया और नवाज्जुद्दीन का किरदार काफी मजेदार है.\nइस फिल्म को राजेश भाटिया और किरण भाटिया ने प्रोड्यूस किया है,जबकि फिल्म को देबामित्रा बिश्वाल ने डायरेक्ट किया है. यह फिल्म इसी साल 15 नवम्बर को रिलीज होगी.


मोदी के संसदीय क्षेत्र में लोगों को शिक्षित कर इन मुस्लिम लड़कियों ने बदल दी अपने गाँव की तक़दीर - Kohram Hindi News\nमोदी के संसदीय क्षेत्र में लोगों को शिक्षित कर इन मुस्लिम लड़कियों ने बदल दी अपने गाँव की तक़दीर\nबनारस से लगभग बीस किलोमीटर दूर सोजईं गाँव बुनकरों का गाँव हैं. इस गाँव में मुस्लिम बस्ती है जिसमे ज्यादतर लोग मुस्लिम हैं और बुनकारी का कार्य करते हैं. कुछ सालों पहले इस बस्ती के लोग अपने बच्चों को स्कूलों का मुंह तक भी नहीं दिखाते थे लेकिन आज बस्ती के हरेक घर का बच्चा आज शिक्षा पा रहा है.\nगाँव में ये करिश्मा तीन लड़कियों के दम पर हुआ हैं. और वो तीन लडकियाँ हैं – तबस्सुम, तरन्नुम और रुबीना. पेशे से बुनकर खालिक अंसारी की बेटियां तबस्सुम, तरन्नुम और रुबीना तकरीबन सात साल पहले तक अपने गाँव में अकेली इंटर करने वाली लड़कियां थी. साल 2010 में संस्था ह्यूमन वेलफेयर एसोसिएशन के साथ जुड़कर इन तीनों ने गाँव में घूम-घूमकर पढ़ाई करने या न करने वाले बच्चों का एक मुक्त सर्वे किया.\nसर्वे में इस बात का खुलासा हुआ कि गाँव के बच्चों को प्राथमिक शिक्षा तक भी हासिल नहीं हो पा रही हैं. फिर इन तीन बच्चियों ने इस गाँव को शिक्षित करने का बीड़ा उठाते हुए घर-घर जाकर परिजनों से अपने बच्चों को पढ़ाने की बात कही. इन तीन बच्चियों ने ही गाँव के बच्चों को पढ़ाने का बीड़ा उठाया. लेकिन उन्हें सबसे पहले पढ़ाने की जगह की ज़रुरत पड़ी तो गाँव के ही एक मदरसे की मदद माँगी गयी. पहले तो मदरसे ने मना कर दिया फिर आखिर में मदरसे में जगह मिल गई.\nतबस्सुम ने इस बारें में कहा कि ‘मदरसा ऐसा था जहां उर्दू और फारसी के अलावा कुछ नहीं पढ़ाया जाता था। हर साल एक-दो महीने चलने के बाद मदरसा बंद हो जाता था। हमने इजाज़त मांगी तो लोगों ने मना कर दिया फिर कुछ बातचीत के बाद बात बनी।’\nसंसाधनों के अभाव में स्कूल शुरू हुआ. ब्लैकबोर्ड की जगह लोहे के दरवाज़े का इस्तेमाल किया गया, धीरे-धीरे छः महीनों में 170 बच्चे इन बच्चियों से पढने आने लगे. इनमे 10 साल से लेकर 18 साल तक के सभी बच्चें शामिल थे.\nतबस्सुम ने बताया, ‘हम बस पढ़ाई कराते थे. कोई सर्टिफिकेट तो दे नहीं सकते थे. इसलिए कोशिश करते थे कि थोड़ी बेसिक जानकारी उनको दे दें, उसके बाद हम स्कूलों में ले जाकर उनका दाख़िला करा देते थे. आज अच्छा लगता है कि हमारे प्रयास से अब सभी लोग पढ़ रहे हैं.’\nमुस्लिम तबके की बच्चियों को मुहिम में शामिल करने में दिक्कत होने लगी तो तबस्सुम, तरन्नुम और रुबीना ने औरतों-लड़कियों को सिलाई-कढ़ाई बुनाई के कार्यक्रम में जोड़ना शुरू किया. लेकिन इस दौरान लड़कियों के एक नारा बनाया, “सिलाई-कढ़ाई बहाना है, असली मकसद पढ़ाना है.”\nइस साल अप्रैल में तबस्सुम और तरन्नुम की शादी हो चुकी है. दोनों का ब्याह पास के ही गाँव में हुआ है, ताकि वे समय-समय पर घर आ जा सकें. अब अब रुबीना अपनी छोटी बहन फिजा के साथ मिलकर जागरूकता का कार्यक्रम चलाती हैं, लेकिन उन्हें आशा है कि जल्द ही उनका यह सफ़र भी मंजिल पर पहुंच ही जाएगा.\nPrevious articleट्रम्प के चुनाव जीतते ही पाकिस्तान को हुआ फायदा, अमेरिका की और से 90 करोड़ डॉलर की मदद का वादा\nNext articleपीएम मोदी ने अपनी कमियों को छुपाने और राजनितिक स्वार्थो के लिए लिया नोटबंदी का फैसला


डाइटिंग शुरू करने से पहले खुद से पूछें ये 10 सवाल - 10 Questions To Ask Yourself Before You Start Dieting in Hindi\nडाइटिंग शुरू करने से पहले खुद से पूछें ये 10 सवाल – 10 Questions To Ask Yourself Before You Start Dieting in Hindi\nक्या आप वजन घटाने के लिए डाइटिंग शुरू करने का प्लान बना रहे हैं? तो फिर, आपको डाइटिंग शुरू करने से पहले अपने आप से ये 10 सवाल पूछने चाहिए (10 Questions To Ask Yourself Before You Start Dieting in Hindi)। इन सवालों को पढ़ने के बाद आप समझ जायेगें कि वजन कम करने के लिए आपको किसी खास डाइट प्लान की जरुरत है या नहीं।\nमेरा वजन कितना अधिक है?\nकिस प्रकार का डाइट प्लान मुझे सूट होगा?\nक्या मैं बिना डाइटिंग के अपना वजन कम कर सकता हूं?\nमुझे क्या खाना चाहिए और क्या नहीं खाना चाहिए?\nकौन सा आहार मुझे तेजी से वजन कम करने में मदद कर सकता है?\nक्या मुझे डाइटिंग के साथ एक्सरसाइज करने की भी आवश्यकता है?\nक्या मुझे इसकी जगह सर्जरी करवानी चाहिए?\nक्या मैं एक सख्त आहार से बच सकूंगा?\nक्या मैं किसी भी प्रकार के रिस्क पर हूँ?\nयह पहला, सबसे बुनियादी और सबसे महत्वपूर्ण प्रश्नों में से एक है जो आपको डाइटिंग शुरू करने से पहले खुद से पूछना चाहिए। बहुत बार आप सोच सकते हैं कि आपको अपना वजन कम करना चाहिए क्योंकि आपने किसी और को ऐसा करते हुए देखा है या इसके बारे में सुना है या किसी ने आपको इसे आज़माने की सलाह दी है। लेकिन, वजन कम करने के लिए डाइटिंग तब तक शुरू न करें जब तक आपको इसकी आवश्यकता न हो। सबसे अच्छा तरीका है कि अपनी ऊंचाई को मापें और जांचें कि आपका वजन उसी के अनुपात में है या नहीं। आप ऐसा ऊंचाई के अनुसार वजन चार्ट का उपयोग करके कर सकते हैं। इसलिए, यदि आपका वजन आपकी वर्तमान ऊंचाई की सीमा से अधिक है, तो आप वजन कम करने के लिए डाइटिंग शुरू करने पर विचार कर सकते हैं।\nऊंचाई के अनुसार वजन चार्ट\nअधिक वजन मोटापा\n4 ’10 “ 41 से 53 किलो। 54 से 64 किलो। 65 से 85 किलो।\n4 ’11 “ 42 से 55 किलो। 56 से 66 किलो। 67 से 87 किलो।\n5 ‘ 44 से 57 किलो। 58 से 69 किलो। 70 से 90 किलो।\n5 ‘1 “ 45 से 59 किलो। 60 से 72 किलो। 73 से 94 किलो।\n5 ‘2 “ 47 से 61 किलो। 62 से 74 किलो। 75 से 97 किलो।\n5 ‘3 “ 48 से 63 किलो। 64 से 76 किलो। 77 से 98 किलो।\n5 ‘4 “ 50 से 65 किलो। 65 से 78 किलो। 79 से 100 किलो।\n5 ‘5 “ 52 से 67 किलो। 68 से 80 किलो। 81 से 102 किलो।\n5 ‘6 “ 53 से 70 किलो। 71 से 82 किलो। 83 से 109 किलो।\n5 ‘7 “ 55 से 72 किलो। 73 से 86 किलो। 87 से 113 किलो।\n5 ‘8 “ 57 से 74 किलो। 75 से 89 किलो। 90 से 116 किलो।\n5 ‘9’ 58 से 76 किलो। 77 से 91 किलो। 92 से 119 किलो।\n5 ’10 “ 59 से 78 किलो। 79 से 94 किलो। 95 से 122 किलो।\n5 ’11” 61 से 80 किलो। 80 से 97 किलो। 98 से 126 किलो।\n6 ‘ 63 से 83 किलो। 84 से 100 किलो। 101 से 130 किलो।\n6 ‘1 “ 65 से 85 किलो। 86 से 102 किलो। 103 से 134 किलो।\n6 ‘2 “ 67 से 87 किलो। 88 से 105 किलो। 106 से 137 किलो।\n6 ‘3 “ 69 से 90 किलो। 91 से 108 किलो। 109 से 141 किलो।\n6 ‘4 “ 71 से 95 किलो। 96 से 111 किलो। 112 से 145 किलो।\nबीएमआई 19 से 24 25 से 29 30 से 39\nयह काफी सरल सवाल है जो वजन घटाने वाले आहार को चुनने से पहले आपको खुद से पूंछना चाहिए। लेकिन क्या आप यह सवाल खुद से सही तरीके से पूछ रहे हैं? इसका मतलब है कि यदि आपका आदर्श वजन 60 किलो है और आपका वर्तमान वजन 63 किलो है, तो भले ही आपका वजन आदर्श सीमा से अधिक हो, लेकिन आपको अपने आदर्श वजन के लक्ष्य तक पहुंचने के लिए सख्त डाइट प्लान का पालन करने की आवश्यकता नहीं है। यहां तक कि खाने की आदतों में थोड़ा सा बदलाब कर या कुछ बुनियादी एक्सरसाइज करने से आपका अतिरिक्त वजन कम हो सकता है।\nअब सवाल यह आता है कि कैसे तय किया जाए कि, मेरा वजन उतना अधिक है जिसे घटाने के लिए मुझे डाइट प्लान को अपनाना चहिये या डाइटिंग शुरू करनी चाहिए? खैर, यह एक व्यक्तिगत सवाल है और आप पर निर्भर करता है की आप कितने वजन को अधिक मानतें हैं इसका सही निर्णय लेने के लिए आपको विशेषज्ञ की राय के लिए आहार विशेषज्ञ (Dietitian) से बात करनी चाहिए।\nअलग-अलग लोगों के शरीर के आकार और प्रकार अलग-अलग होते हैं। आप एक मेसोमॉर्फ (Mesomorph) हो सकते हैं, जिसका मतलब किसी अच्छी बॉडी और मस्कुलर मास से होता है, और इस तरह का शरीर होने पर आपको वजन कम करने के लिए डाइटिंग शुरू करने की आवश्यकता नहीं हो सकती है। और यदि आप एक एंडोमॉर्फ (Endomorph) हैं, जो नाशपाती के आकार के शरीर का प्रतिनिधित्व करता है, मतलब आपके केवल पेट और कमर के आसपास अतिरिक्त चर्बी एकत्रित हो रही है, तो आपको अपने शरीर की आवश्यकताओं के अनुरूप डाइट प्लान अपनाना पड़ सकता है।\nयह एक बहुत ही महत्वपूर्ण प्रश्न है क्योंकि वजन कम करने के लिए हर किसी को डाइट प्लान का पालन नहीं करना पड़ता है। साथ ही, डाइटिंग के लिए सभी के पास पर्याप्त समय या संसाधन नहीं होते हैं। उस मामले में, आप अन्य विकल्पों की तलाश कर सकते हैं, लेकिन ऐसा करने से पहले स्वास्थ्य विशेषज्ञ (Health Expert) से मार्गदर्शन जरुर लें।\nयह पूरी तरह से आपकी डाइट के प्रकार पर निर्भर करता है। डाइट के प्रकारों के आधार पर आपको एक निश्चित प्रकार के भोजन से परहेज करना पड़ सकता है, जबकि कुछ डाइट प्लान आपको किसी विशेष खाद्य पदार्थ को अधिक मात्रा में खाने की सलाह दे सकते हैं। इसलिए, खाने से परहेज या खाने में किसी चीज को शामिल करना इस बात पर निर्भर करता है कि आप किस प्रकार के डाइट प्लान का पालन कर रहे हैं।\nलगभग हर कोई जो अपना वजन कम करना चाहता है वह जल्द से जल्द अतिरिक्त चर्बी को खोना चाहता है। हालांकि ऐसे डाइट प्लान भी हैं जो कम समय में मनचाहा वजन कम करने के लिए बनाये गए हैं, उन सभी लोगों के लिए उपयुक्त या कारगर नहीं हो सकते हैं जो अपना वजन कम करना चाहते हैं। और इसे भी समझना जरुरी है डाइटिंग एक विज्ञान है, कोई जादू नहीं। अपने वजन कम करने के लक्ष्यों को प्राप्त करने का कोई शॉर्टकट नहीं है। आपको तेजी से वजन कम करने के लिए अनुशासन और आहार विशेषज्ञ की सलाह की आवश्यकता है।\nएक बहुत ही सामान्य प्रश्न जो लोग पूछते हैं, वह यह है कि वजन घटाने के लिए वे केवल डाइटिंग करना चाहते हैं और एक्सरसाइज नहीं करना चाहते। ठीक है, आपको यह समझने की आवश्यकता है कि व्यायाम वजन घटाने के लिए महत्वपूर्ण है, भले ही आप 7-दिन या 15-दिवसीय डाइट प्लान या किसी अन्य सामान्य / विशिष्ट डाइटिंग को फ़ॉलो कर रहे हों। एक्सरसाइज कितनी देर और कौन सी करनी है वह आपके वजन घटाने के लक्ष्य पर निर्भर करता है। हालांकि कुछ छोटी अवधि के क्रैश-कोर्स प्रकार की डाइटिंग करने के लिए एक्सरसाइज की आवश्यकता नहीं होती है, लेकिन नियमित व्यायाम करना आपके लिए लाभदायक हो सकता है और एक अच्छी लाइफस्टाइल बनाये रखने में मदद कर सकता है।\nदवा लेना या सर्जरी करवाना वजन कम करने का बहुत लोकप्रिय विकल्प नहीं है। इसका कारण यह है कि यह न केवल महंगा है बल्कि यह वजन कम करने का प्राकृतिक तरीका नहीं है। लेकिन हां, लोग इस विकल्प पर विचार करते हैं जब वे सख्त डाइट प्लान का पालन करने के लिए बहुत आलसी होते हैं और वजन घटाने की समस्या का त्वरित समाधान चाहते हैं या जब वे इतने अधिक वजन के हो जाते हैं कि उन्हें लगता है कि डाइट प्लान उनके वजन को कम करने में काम नहीं कर सकता है। किसी भी तरह से, आपको डाइ‍टीशियन से परामर्श के बिना सर्जरी या दवा लेने का फैसला नहीं करना चाहिए।\nक्योंकि केवल एक पेशेवर डाइ‍टीशियन या स्वास्थ्य विशेषज्ञ ही आपका मार्गदर्शन कर सकते हैं कि आपका वजन घटाने का लक्ष्य किसी भी डाइट प्लान के साथ प्राप्त किया जा सकता है या नहीं। इसके अलावा, डाइटिंग हमेशा के लिए एक सर्जरी प्रक्रिया से गुजरने की तुलना में स्वाभाविक रूप से वजन कम करने के लिए एक बेहतर विकल्प रहा है।\nवजन कम करने के लिए एक मजबूत इच्छाशक्ति और प्रेरणा की जरुरत होती है। एक बार जब आप इच्छाशक्ति और प्रेरणा से भरे होते हैं, तो बहाने बनाने या सख्त डाइट प्लान का पालन करने की क्षमता का सवाल पैदा ही नहीं होगा। साथ ही, वजन कम करने के लिए प्रेरित होने के कई उदाहरण हैं। अपने चारों ओर देखने पर आपको निश्चित रूप से कुछ मिल जाएगा।\nडाइट प्लान वजन कम करने और एक स्वस्थ जीवन शैली का नेतृत्व करने का एक प्राकृतिक तरीका है। जब तक आप डायटिशियन द्वारा निर्धारित डाइट प्लान का पालन करते हैं और खुद से इसमें कोई बदलाव नहीं करते हैं, तब तक कोई रिस्क नहीं है। इस प्रकार, जब तक आप किसी पेशेवर आहार विशेषज्ञ की देखरेख में डाइट प्लान का पालन करते हैं, तब तक आपको कोई खतरा नहीं है।\nवजन कम करने के लिए डाइटिंग शुरू करने से पहले इन 10 प्रश्नों के अलावा, कई अन्य सवाल हैं जो आपके दिमाग में आ सकते हैं। आपको उन्हें अपने दिमाग में नहीं रखना है, उन्हें एक डाइ‍टीशियन (Dietitian) से पूछना है।\nवजन कम करने के लिए फिटनेस इंडस्ट्री में फैले हैं ये मिथक\nअगर इन घर पर किए जाने वाले व्यायाम को नियमित करेंगे तो आजीवन फिट रहेंगे


'बेलबॉटम' हुई रिलीज:ट्विंकल खन्ना ने देखी अक्षय कुमार की फिल्म 'बेलबॉटम', रिव्यू में फिल्म को कहा Must Watch - Indian Helpline - News\n'बेलबॉटम' हुई रिलीज:ट्विंकल खन्ना ने देखी अक्षय कुमार की फिल्म 'बेलबॉटम', रिव्यू में फिल्म को कहा Must Watch\nमिस्टर K की बेहतरीन फिल्म 'बेलबॉटम' की स्क्रीनिंग की ओर।#mustwatch. ट्विंकल के रिव्यू पर अक्षय ने लिखा, जब वो (ट्विंकल) 'बेलबॉटम' को मस्टवॉच कहें तो ये पार्क में वॉक के समान ही लगता है। ये मैं नहीं, उन्होंने ही कहा है।\nAug 19, 2021 - 20:20 Updated: Aug 19, 2021 - 21:02\nअक्षय कुमार की अगली फिल्म 'बेलबॉटम' 19 अगस्त को सिनेमाघरों में रिलीज\nअक्षय कुमार की अगली फिल्म 'बेलबॉटम' 19 अगस्त को सिनेमाघरों में रिलीज हो गई है। अक्षय की पत्नी ट्विंकल खन्ना ने फिल्म देखने के बाद अपना रिव्यू सोशल मीडिया पर शेयर किया। ट्विंकल ने अपनी और अक्की की फिल्म के लंदन प्रीमियर के दौरान की एक तस्वीर शेयर की और फिल्म को मस्ट वॉच करार दिया।\nट्विंकल ने लिखा, तस्वीर देखकर ऐसा लग रहा है जैसे हम पार्क में वॉक कर रहे हैं लेकिन हम इससे भी अच्छी चीज की तरफ़ आगे बढ़ रहे हैं, मिस्टर K की बेहतरीन फिल्म 'बेलबॉटम' की स्क्रीनिंग की ओर।#mustwatch. ट्विंकल के रिव्यू पर अक्षय ने लिखा, जब वो (ट्विंकल) 'बेलबॉटम' को मस्टवॉच कहें तो ये पार्क में वॉक के समान ही लगता है। ये मैं नहीं, उन्होंने ही कहा है।\nअजय देवगन ने भी की तारीफ : बता दें कि बेलबॉटम को क्रिटिक्स से भी पॉजिटिव रिव्यू मिल रहे हैं। अजय देवगन ने भी फिल्म की रिलीज के मौके पर अक्षय के लिए सोशल मीडिया पर लिखा, डियर अक्की, मैं बेलबॉटम के लिए अच्छे रिव्यूज सुन रहा हूं। आपको बहुत बधाई हो। साथ ही, थिएटर रिलीज पर विश्वास जताना सराहनीय है। मैं इस फैसले में आपके साथ हूं।\nअसल कहानी से प्रेरित है बेल बॉटम : बेल बॉटम फिल्म 1984 में हुए प्लेन हाईजैक की एक असल घटना पर आधारित है। लगातार पांचवे हाईजैक के बाद भारत सरकार ने रॉ के इस ऑपरेशन के लिए एक खूफिया जासूस को हायर किया था जिसका कोड नाम बेल बॉटम था। इन हाइजैक में लगभग 210 यात्रियों को बंदी बनाया गया था।\nफिल्म में वाणी कपूर ने अक्षय की पत्नी का रोल निभाया है जबकि हुमा कुरैशी, दुबई के एक सपोर्ट ग्रुप का हिस्सा बनी हैं जो इस ऑपरेशन में भारत का साथ देती हैं। फिल्म में लारा दत्ता का किरदार हैरान करने वाला है। एक्ट्रेस इस फिल्म में इंदिया गांधी के रोल में हैं जिन्हें पहचान पाना भी मुश्किल है। फिल्म में दमदार डायलॉग के साथ धमाकेदार बैकग्राउंड म्यूजिक भी शामिल है।\nइस फिल्म का निर्देशन रंजीत तिवारी ने किया है जबकि फिल्म को पूजा एंटरटेनमेंट के बैनर तले वाशु भगनानी, जैकी भगनानी, दिपशिखा देशमुख, मोनीश आडवाणी, निखिल आडवाणी और मधू भोजवानी ने मिलकर प्रोड्यूस किया है।\nशेरशाह का बोलबाला : कैप्टन विक्रम बत्रा के परिवार ने डिंपल चीमा के किरदार में कियारा...


यादों के झरोखे से- 8 – जय विजय\n10/07/2019 लीला तिवानीComment(1)\nसदाबहार का नाम लेते ही आपके समक्ष ऐसे सदाबहार फूलों का दृश्य प्रस्तुत हो गया होगा, जो कभी मुरझाते नहीं. सदाबहार काव्यालय का नाम लेते ही आपके समक्ष ऐसी सदाबहार कविताओं का दृश्य प्रस्तुत हो गया होगा, जो कभी बीते दिनों की नहीं होतीं. ये कविताएं कालजयी होती हैं. हम इसका एक उदाहरण भी देंगे, लेकिन पहले बात सदाबहार काव्यालय: एक पुनरावृत्ति की’.\nकुछ समय पहले हमने आपको सदाबहार काव्यालय की अविस्मरणीय सैर करवाई थी, एक बार फिर हम आपको सदाबहार काव्यालय की सैर पर ले चल रहे हैं. यह सैर अविस्मरणीय होगी या विस्मरणीय, यह तो आप लोग ही निर्धारित कर सकेंगे. हम तो बस आपको एक बात फिर से याद दिलाना उचित समझते हैं, कि आप खुद भी इस सदाबहार काव्यालय का एक अनमोल हिस्सा बन सकते हैं. आइए सबसे पहले हम पहले सदाबहार काव्यालय-1 की कुछ झलक दिखाकर आपको सदाबहार काव्यालय-2 की ओर ले चलते हैं.\nसदाबहार काव्यालय प्रकाशित करने का विचार हमें कैसे आया, इसकी कहानी भी बड़ी रोचक है. सदाबहार काव्यालय-1 प्रकाशित करने के प्रमुखतः दो कारण थे.\nपहला कारण है, अनुकना साहा द्वारा संगृहीत एक काव्यमय संग्रह- काव्यालय. काव्यालय अनुकना साहा द्वारा संग्रहीत एक काव्यमय संग्रह है, जिसमें भक्तिकाल के कवियों से लेकर अनेक नए-पुराने कवियों की लोकप्रिय कविताएं संकलित हैं, जिनमें से अनेक कविताएं हम-आप पाठ्यपुस्तकों में पढ़ चुके हैं. काव्यालय में हमें हमारे नाम सहित अपनी एक कविता दिखाई दी, जिसका शीर्षक है-\n”गीत खुशी के गाता रहे”, जिसे हमने अपने पोते के जन्मदिन पर लिखा था.\nकाव्यालय (संग्रह: अनुकना साहा)\nफिर हमारे सामने एक और साइट आई, जिसमें हमें अपनी एक और कविता के दर्शन हुए. यह साइट थी-\nइसमें बहुत सुंदर तरीके से हमारी कविता ”प्रेम जीवन की परिभाषा है…” को हमारे नाम सहित स्थान दिया गया था.\nएक और साइट के दर्शन हुए, जिसमें हमें अपने एक ब्लॉग ”विशेष सदाबहार कैलेंडर-८” के दर्शन हुए. यह साइट है-\nइन सबको मिलाकर हमें सदाबहार काव्यालय नाम सूझा, जिसे आपने भी पसंद किया.\nदूसरा कारण था- हमारी एक कविता ”आंसू” का चोरी होना. अपना ब्लॉग के ही एक महाशय ने केवल कविता का नाम बदलकर, अंत में अपने नाम की एक पंक्ति जोड़कर अपना ब्लॉग में ही प्रकाशित करवा दी, जिसे हमारे उन पाठकों ने तुरंत पहचान लिया, जो इस पर अपनी प्रतिक्रियाएं भी दे चुके थे. इसलिए भी सदाबहार काव्यालय में सबकी कुछ कविताओं के संकलन की बात सोची गई.\nसदाबहार काव्यालय में 51 कविताएं हैं. सदाबहार काव्यालय के लिए कविताएं भेजने का आह्वान करते ही हमारे पास कविताएं आनी शुरु हो गई थीं. ये कविताएं न केवल ब्लॉगर्स-कामेंटेटर्स के द्वारा भेजी गईं, बल्कि उन पाठकों द्वारा भी भेजी गईं, जो सम्भवतः हमारे ब्लॉग्स तो पढ़ते होंगे, लेकिन कभी प्रतिक्रिया नहीं लिख भेजी. आप जानते ही हैं, कि सभी सदाबहार कविताओं का स्वागत किया गया. आशा है इस बार भी आप अपनी सदाबहार कविताएं भेजेंगे.\nइस काव्य संकलन में सर्वश्री राजीव गुप्ता, गुरमेल भमरा, राजकुमार कांदु, अंकित शर्मा’अज़ीज़’, लखमीचंद तिवानी, मनजीत कौर, जितेंद्र अग्रवाल, आशीष श्रीवास्तव, डॉ. प्रदीप उपाध्याय, प्रवीण गुप्ता, प्रदीप कुमार तिवारी, युवा कवि राज सिंह, जीवन प्रकाश चमोली, कैलाश भटनागर एवं लीला तिवानी की कविताएं संग्रहीत हैं. इन सभी साथियों को यह लिंक मेल के द्वारा भी भेजा गया. हम इन सभी सुधिजन काव्यकारों के हृदय से आभारी हैं.\nइस संकलन के बारे में दो विशेष बातें-\n1.राजेंद्र कुमार तिवानी ने इस संकलन का कवर पेज हरियाली और खुशहाली से सुसज्जित सदाबहार बनाया है.\n2.राजेंद्र कुमार तिवानी ने इसका नामकरण ”सदाबहार काव्यालय- 1” किया है. ”सदाबहार काव्यालय- 1” में भविष्य के लिए संभावनाएं छिपी हुई हैं. इसका सांकेतिक अर्थ यह है, कि अगर आप लोगों को हमारा यह प्रयत्न पसंद आया और आप लोगों की अन्य कविताएं आ गई, तो ”सदाबहार काव्यालय- 2” भी बन सकता है.\nइस बार भी सदाबहार काव्यालय-2 के आयोजन के सो प्रमुख कारण हैं-\n1.अपना ब्लॉग में बहुत-से साहित्यिक ब्लॉगर्स का पदार्पण हुआ है.\n2.ब्लॉगर राजकुमार कांदु की कविताओं की चोरी हो गई है, जिसके बारे में वे आपको कामेंट्स में बताएंगे. यह संकलन ऐसी चोरी से बचने का एक सांझा प्रयास है.\nकविताएं भेजने के लिए आपको कुछ बातों का ध्यान रखना होगा-\n1.कविताएं सदाबहार यानी कालजयी हों.\n2.इनमें तथ्यपरक, व्याकरणिक व वर्तनी संबंधी त्रुटियां न हों (इसमें हम भी आपकी सहायता करने के लिए उपलब्ध होंगे.)\n3.चित्र तथा सजावट की आवश्यकता नहीं है, क्योंकि कविता सदाबहार है, तो सजावट की कतई आवश्यकता नहीं है.\n4.अपनी ई.मेल, वेबसाइट, आदि जो पब्लिश करवाना चाहें, लिख भेजें.\n5.कृपया सदाबहार काव्यालय-1 में भेजी हुई कविताएं दुबारा न भेजें.\n6.आपकी कविताएं पहले भी पब्लिश या चर्चित हो चुकी हैं, तो कोई हर्ज नहीं.\n7.कृपया केवल अपनी मौलिक कविताएं ही भेजें.\n8.इस सदाबहार काव्यालय में भी 51 कविताएं होंगी.\n9.आप अपनी एक से अधिक प्रकाशित-अप्रकाशित कविताएं भी भेज सकते हैं.\n10.कृपया अपनी सदाबहार कविताएं मेल से साधारण मेल की तरह भेजें, पी.डी.एफ. से नहीं.\n11. ये ब्लॉग्स फिर सदाबहार काव्यालय-1-51 तक प्रकाशित होंगे, ताकि साइट मिलने में दिक्कत न हो. संकलन का शीर्षक सदाबहार काव्यालय-2 होगा.\n12.यों तो आप सभी विद्वान हैं, पर कुछ पाठक ऐसे भी होंगे, जिनकी कविता लिखने में रुचि हो, पर लिख नहीं पाते हैं. ऐसे पाठकों के सीखने के लिए स्वर्ण अवसर है. वे अपनी किसी भी विषय पर अपनी छोटी-बड़ी कविता लिख भेजें, हम उसे पॉलिश करने में उनके सहायक बनेंगे.\nहमने आपसे अपनी एक कालजयी कविता के बारे में बात करने की बात कही थी. हमारी एक कविता है- शिखर की ललक, जो मैंने 22.2.1996 को लिखी थी. यह कविता 17 मार्च, 1913 के एक ब्लॉग ”सलामी बल्लेबाज़ को काव्यमय सलाम” पर भी बिलकुल सटीक रही.\nइस ब्लॉग के बारे में Rashmi Kothari ने लिखा था-\nआदरणीय लीलाजी, भले ही यह तब लिखी गयी थी जब शिखर धवन बहुत छोटे रहे होंगे लेकिन आज भी सामयिक है और सब के लिये बहुत प्रेरणादायक है.\nचीन की मोनिका शर्मा ने लिखा था-\nप्रणाम लीला जी, मैं आपकी बहुत बड़ी फैन हूं और आपका ब्लॉग रोज पढ़ती हूं. आपके सकारात्मक विचारों से बहुत प्रभावित हूं. मैं आपसे व्यक्तिगत रूप से बात करना चाहती हूं. कृपया मुझे अपनी ई.मेल दे दें.\nबाकी ढेर सारे कामेंट्स अब उपलब्ध नहीं हैं.\nशीघ्र ही आप एक-एक रचना का आनंद उठाते जाएंगे. बाद में इसे एक साइट और ई,बुक का रूप भी दिया जाएगा. आप ब्लॉगर हैं या केवल पाठक अपनी काव्य-रचनाएं भेज सकते हैं, बस ध्यान रखिएगा कि आपकी रचना सटीक, सार्थक और सकारात्मक हो. तो शीघ्र ही अपनी काव्य-रचनाएं मेल द्वारा इस पते पर भेज दीजिए-\nहम आपकी कविताओं की प्रतीक्षा में हैं. एक बात का विशेष ध्यान रखिएगा, प्रतिक्रियाएं कवि-लेखक का उत्साह बढ़ाती हैं, अन्य कवियों की कविता पर अपनी प्रतिक्रिया लिखिएगा और जिस दिन आपकी कविता प्रकाशित हो, सभी कामेंटेटर्स को जवाब भी दीजिएगा.\nइन ब्लॉग्स को भी पढ़ें-\nकाव्यालय की अविस्मरणीय सैर\nहोली का डिजिटल उपहार, ई.बुक काव्यालय सदाबहार\nकाव्य-रचनाओं का मेला\nहम आपके लिए जिन ब्लॉग्स का लिंक भेजते हैं, आप उनको भी पढ़ते रहिए. काव्यालय की अविस्मरणीय सैर में हमने आपका काव्यालय से परिचय करवाया है. होली का डिजिटल उपहार, ई.बुक काव्यालय सदाबहार में आपको काव्यालय सदाबहार- 1 का लिंक भी मिलेगा. इनको पढ़ने से आपके मन में कविता लिखने के अनेक नए विचार आएंगे. काव्य-रचनाओं का मेला को पढ़कर आप खुद बताइएगा, कि लघुकथा आपको कैसी लगी. एक बार फिर आपके सम्मुख प्रस्तुत है- ई.बुक ”सदाबहार काव्यालय”. इसका लिंक है-\nMore Posts (1442)\nबदलते मौसम की क्या बात करे\nOne thought on “यादों के झरोखे से- 8”\nयह ब्लॉग अपने आप में थ्री इन वन है, यानी एक ब्लॉग में तीन ब्लॉग्स का आनंद. आप भी यादों के इस झरोखे से प्रेरणा लेकर कुछ सदाबहार-सकारात्मक कविताएं लिख भेजिए.


वेबसाइट क्वालिटी कंटेंट राइटर्स को किराए पर लें - WP सीखो\nवेबसाइट क्वालिटी कंटेंट राइटर्स को किराए पर लें\nअद्यतन: जैसा कि Contentmart बंद कर दिया गया है। यहां सबसे अच्छा कंटेंटम विकल्प दिया गया है:\nआप अपने ब्लॉग पर कितनी बार चर्चा करते हुए लिखते हैं, लेकिन ऐसा करने की ऊर्जा नहीं है? आप जानते हैं कि किसी विशेष विषय पर लेखन सामग्री महत्वपूर्ण है लेकिन बिना किसी आभासी टीम के सोलोप्रीनुर होना एक कठिन काम है। यह कितना अच्छा होगा यदि हम कुछ लेखन कार्य को गुणवत्ता वाले स्थान पर आउटसोर्स कर सकें?\nयदि यह आपकी कहानी की तरह लगता है, तो आज आपको उस कंपनी के बारे में जानकर खुशी होगी जो मुझे AdTech 2016 में मिली थी।\nइसे भी देखें: Adtech Discovery- एंड्रॉइड डिवाइस पर अपने प्रोडक्ट की मार्केटिंग करने का स्मार्ट तरीका\nअतीत में, मैंने अच्छे लेखकों को नियुक्त करने के लिए कई जगह कोशिश की है और उनमें से एक है जो मेरे लिए काम कर रहा था। Jobs.problogger.net। कहने की जरूरत नहीं है, स्वतंत्र लेखक को बनाए रखना एक कार्य है और यदि आप अपने ब्लॉगिंग या डिजिटल मार्केटिंग व्यवसाय के बारे में गंभीर हैं; आपको त्वरित समय और नियमित अंतराल पर गुणवत्ता की सामग्री को मंथन करने की आवश्यकता है। यह वह जगह है जहाँ Contentmart आपकी मदद करता है।\nContentMart क्या है और यह आपके ब्लॉग या व्यवसाय को कैसे मदद कर सकता है?\nकंटेंटमार्ट एक मार्केटप्लेस है जहाँ आप किसी भी लेखन कार्य के लिए योग्य लेखकों को नियुक्त कर सकते हैं। यह ब्लॉग या सामग्री लेखन तक सीमित नहीं है, लेकिन आप उन लेखकों को भी नियुक्त कर सकते हैं जो बिक्री पृष्ठ, सेवा पृष्ठ या कुछ भी लिख सकते हैं जो लेखन से संबंधित है।\nएक स्वतंत्र लेखक या एक ग्राहक के रूप में Contentmart के साथ शुरुआत करना बहुत आसान है। इसमें शामिल होने के लिए मुफ़्त है और आप तुरंत शुरू कर सकते हैं। यहाँ है कि यह कैसे काम करता है:\nमैंने वास्तव में यह देखने के लिए एक परियोजना पोस्ट की कि यह कितना प्रभावी है (मैं आने वाले दिनों में पूरी समीक्षा और अनुभव साझा करूंगा) और प्रक्रिया उतनी ही चिकनी थी जितनी आप उपरोक्त चार्ट में देखते हैं।\nआप परियोजना या प्रति शब्द के आधार पर लेख के लिए अपनी कीमत निर्धारित कर सकते हैं। यह तुम्हारी पसंद है।\nएक बार जब आप अंतिम रूप से सब कुछ प्रकाशित कर देते हैं और आपकी नौकरी पोस्ट हो जाती है। अब, आपको अपने प्रोजेक्ट पर लेखकों की बोली शुरू करने से पहले थोड़ी देर प्रतीक्षा करनी होगी। फ्रीलांसर लेखक आपके द्वारा परिभाषित दर पर लेख स्वीकार कर सकते हैं, या वे अपनी कीमत का प्रस्ताव कर सकते हैं। जब आप अधिक बोली प्राप्त करने की प्रतीक्षा कर रहे हैं, तो मुझे जल्दी से एक महत्वपूर्ण बात बताना चाहिए।\nContentmart का उपयोग करके, आप हिंदी सहित विभिन्न क्षेत्रीय भाषा के लेखकों को भी प्राप्त कर सकते हैं।\nयदि आप कभी भी अपने मौजूदा ब्लॉग लेखों को हिंदी में बदलना चाहते हैं, तो यह एक अच्छा तरीका है इसे पूरा करने और अपना हिंदी ब्लॉग शुरू करने का।\n36 घंटों के भीतर, मुझे परियोजना के लिए और उसी पृष्ठ से लगभग5बोलियाँ मिलीं, आप सभी महत्वपूर्ण जानकारी देख सकते हैं जैसे:\nबोली लगाने वाले की त्वरित प्रोफ़ाइल\nउनकी अंतिम परियोजनाओं के लिए बोलीदाताओं द्वारा प्राप्त समीक्षा\nआप उसे प्रोजेक्ट करने से पहले बोली लगाने वाले के साथ चैट कर सकते हैं और अधिक सामान मांग सकते हैं।\nएक बार जब आप तय कर लेते हैं कि आप किसके साथ काम करना चाहते हैं, तो बस इस परियोजना को फ्रीलांसर को सौंप दें। आप परियोजना को पुरस्कृत करने से पहले किसी भी फ्रीलांसर के साथ चैट कर सकते हैं।\nनिजी तौर पर, मुझे चैट फीचर पसंद है क्योंकि यह संचार को तेज बनाता है और चीजों को तेजी से पूरा करने में मदद करता है।\nयदि यह आपकी पहली बार है, तो आपको काम शुरू करने के लिए संतुलन भरना होगा। उस नीले बटन और अगली स्क्रीन पर क्लिक करें, आपको फंड जोड़ने का विकल्प दिखाई देगा।\nआप क्रेडिट / डेबिट कार्ड, नेट बैंकिंग, मोबिक्विक या एचडीएफसी पेज़ैप मोबाइल वॉलेट का उपयोग करके धन जमा कर सकते हैं। मैंने अपने क्रेडिट कार्ड और किसी कारण से राशि को पुनः लोड किया, पहली बार इसने मुझे दिखाया कि क्रेडिट कार्ड का विवरण गलत है। उसी समय, इसने INR 50 का परीक्षण लेन-देन किया जो तुरंत काट दिया गया। (मेरा मानना है कि रिफंड भी तुरंत होना चाहिए था)। वैसे भी, मैं भुगतान करने से पीछे हट गया और मैंने दूसरी बार राशि के साथ सफलतापूर्वक अपना खाता पुनः लोड किया।\nएक बार जब आपने फंड जोड़ लिया, तो आपको माय ऑर्डर पेज पर वापस जाना होगा और उस बिडर को प्रोजेक्ट को अवार्ड देना होगा, जिसके साथ आपने काम करने का फैसला किया है।\nContentmart प्रतिभाशाली लेखकों को काम पर रखने का एक बेहतरीन मंच है। एक लेखक के रूप में, आप रचनात्मक और गुणवत्तापूर्ण लेखन कार्य प्राप्त करने के लिए भी इस मंच का उपयोग कर सकते हैं। एक कंपनी के रूप में, अगर वे लेखकों के बीच जुड़ाव को प्रोत्साहित करते हैं, तो लेखकों को नियुक्त करने के लिए यह एक बेहतरीन बाज़ार हो सकता है। यहां तक कि मंच पर एक मंच जोड़ने से यह सुनिश्चित हो सकता है कि लेखक अपनी कार्यशैली और लेखन युक्तियों को संलग्न और साझा कर सकते हैं।\nएक ग्राहक के रूप में या एक फ्रीलांसर के रूप में कंटमार्ट की कोशिश करें। अपनी समीक्षा साझा करें और नई सुविधाओं का सुझाव दें जो आपको लगता है कि इस बाज़ार को लेखकों और सामग्री बाज़ारियों के लिए एक केंद्र बना देगा।\nगुणवत्ता लेखकों को खोजने के लिए आप किन अन्य स्थानों की सिफारिश करते हैं? यहाँ कुछ और संसाधन हैं जो एक फ्रीलांसर की मदद करेंगे:


GST परिषद अपीलीय प्राधिकरण की राष्ट्रीय पीठ स्थापित करने पर जून में करेगा विचार | Zee Business Hindi\nGST परिषद अपीलीय प्राधिकरण की राष्ट्रीय पीठ स्थापित करने पर जून में करेगा विचार\nGST : एक अधिकारी ने कहा, ‘‘दूसरा एएएआर गठन करने का विचार बना है. यह राष्ट्रीय पीठ होगी जो राज्यों के एएआर द्वारा दिए गए विरोधाभासी फैसलों में सामंजस्य बैठाने का काम करेगा.’’ विभिन्न राज्यों के एएआर ने अभी तक 470 आदेश पारित किए हैं.\nराज्यों की सहमति के बाद ही एएएआर की राष्ट्रीय पीठ की रूपरेखा तय की जा सकेगी. (रॉयटर्स)\nमाल एवं सेवा कर (जीएसटी) परिषद अगले महीने अग्रिम निर्णय अपीलीय प्राधिकरण (एएएआर) की राष्ट्रीय पीठ के गठन के प्रस्ताव पर विचार कर सकती है. इस कदम का मकसद विभिन्न राज्यों में एएआर द्वारा एक जैसे मामलों पर जारी विरोधाभासी फैसलों में सामंजस्य स्थापित करना है. सूत्रों ने बताया कि राजस्व विभाग एएएआर की राष्ट्रीय पीठ के विचार पर गौर कर रहा है. उसका मानना है कि मौजूदा रूप में एएआर व्यवस्था करदाताओं को जीएसटी के तहत निश्चिंतता उपलब्ध नहीं करा पा रही है.\nएक अधिकारी ने कहा, ‘‘दूसरा एएएआर गठन करने का विचार बना है. यह राष्ट्रीय पीठ होगी जो राज्यों के एएआर द्वारा दिए गए विरोधाभासी फैसलों में सामंजस्य बैठाने का काम करेगा.’’ विभिन्न राज्यों के एएआर ने अभी तक 470 आदेश पारित किए हैं. वहीं एएएआर ने मार्च, 2019 तक 69 आदेश पारित किए हैं. राज्यों के एएआर द्वारा पारित आदेशों में करीब दस मामलों में विरोधाभास है. हालांकि, कुछेक मामलों पर बाद में केंद्रीय अप्रत्यक्ष कर एवं सीमा शुल्क बोर्ड (सीबीआईसी) ने स्पष्टीकरण दिया है.\nअधिकारी ने कहा कि दूसरा अपीलीय प्राधिकरण स्थापित करने के लिए जीएसटी कानून में संशोधन करना होगा. यह कानून अपने मौजूदा रूप में केंद्रीयकृत प्राधिकरण की अनुमति नहीं देता. एएएआर की राष्ट्रीय पीठ के गठन से जीएसटी व्यवस्था में एक निश्चिंतता लाने में मदद मिलेगी. एएआर के विरोधाभासी फैसलों से उद्योग किसी कारोबारी निर्णय के लिए कर प्रभाव को तय नहीं कर पाता है.\nअधिकारी ने कहा कि राज्यों की सहमति के बाद ही एएएआर की राष्ट्रीय पीठ की रूपरेखा तय की जा सकेगी. विरोधाभासी फैसलों से पैदा हुई असमंजस की स्थिति को दूर करने के लिए राजस्व विभाग ने पिछले साल अग्रिम निर्णय के लिए केंद्रीयकृत अपीलीय प्राधिकरण के गठन का प्रस्ताव किया था जिससे इस तरह के मामलों में एकरूपता लाई जा सके.\nकेंद्रीय वित्त मंत्री की अगुवाई वाली जीएसटी परिषद ने जुलाई, 2018 में हुई अपनी बैठक में इस प्रस्ताव पर विचार करना था लेकिन उस समय परिषद इसको लेकर किसी निर्णय पर नहीं पहुंच सकी थी. जीएसटी कानून के तहत प्रत्येक राज्य को एएआर की स्थापना करना जरूरी है. इसमें एक सदस्य केंद्रीय कर विभाग का और एक संबंधित राज्य का होता है.\nGST Council जीएसटी परिषद


क्या और कौन है मेरठ कैंटोनमेंट बोर्ड? | postname\n25-09-2018 03:20 PM\nमेरठ में उपजिले के नाम से जाना जाने वाला मेरठ छावनी बोर्ड पिछले कुछ समय से समाचार की सुर्खियों में दिखाई दे रहा है। तो चलिए जानते हैं कि आखिर क्या है मेरठ कैंटोनमेंट बोर्ड और क्या होते हैं इसके कर्तव्य।\nमेरठ छावनी बोर्ड एक स्‍थानीय निकाय है जो इस क्षेत्र में:\n1. सामाजिक कल्‍याण,\n2. सार्वजनिक स्‍वास्‍थ्‍य,\n4. शहरी नवीनीकरण,\n5. शिक्षा केंद्र,\n6. जल आपूर्ति, तथा\n7. सरकारी योजनाओं\nको लागू करता है।\n36 कि.मी. क्षेत्र में फैले लगभग 93 लाख (2011) की जनसंख्‍या वाले मेरठ छावनी क्षेत्र की स्‍थापना 1803 में अंग्रेजों द्वारा की गयी। यह क्षेत्र प्रमुखतः सेनाओं के लिए स्‍थापित किया गया था, किंतु वर्तमान समय में यहां सैन्‍य जनसंख्‍या (21,490) से ज्‍यादा सिविल जनसंख्‍या (72,194) देखने को मिलती है।\nयह क्षेत्र भारतीय प्रशासनिक सेवा (IAS) के जिलाधिकारी के क्षेत्र में नहीं आता है। किंतु जिलाधिकारी द्वारा क्षेत्र के किसी मुद्दे पर अपनी अप्रत्‍यक्ष राय दी जा सकती है। जिलाधिकारी यहां के अधिकारियों से मिलकर, इस क्षेत्र के किसी ज्‍वलंत मुद्दे पर विचार-विमर्श कर सकता है।\nमेरठ छावनी बोर्ड द्वारा लगभग 13 लाख रुपये के विद्युत बिल ना देने के कारण, विगत कुछ समय में उत्तर प्रदेश पावर कॉर्पोरेशन लिमिटेड (यू.पी.पी.सी.एल.) द्वारा इस क्षेत्र की 2200 सड़कों की लाइटों को बंद कर दिया गया है। बोर्ड अधि‍कारियों द्वारा वित्‍तीय कमी को बिल ना देने का कारण बताया गया है। यदि हम पिछले आंकड़ें देखें तो इस क्षेत्र का एक महीने का बिल लगभग6लाख रुपये रहता था, जिसमें LED लाईट के प्रयोग से कमी देखी गयी है।\nयहां स्थित मोबाईल नेटवर्क समस्‍या के कारण लोगों को लेंडलाईन सेवा पर निर्भर रहना पड़ता है। राष्‍ट्र में व्‍याप्‍त नेटवर्क सेवाओं को सुरक्षा के कारण छावनी क्षेत्र में प्रदान नहीं किया जाता है। किंतु बोर्ड द्वारा इस समस्‍या को सुलझाने का प्रयास किया गया, लेकिन इस क्षेत्र में कोई भी नेटवर्क कंपनी सेवा प्रदान करने को तैयार नहीं हो रही थी। अब टेंडर की निलामी द्वारा इस क्षेत्र में सेल ऑन व्‍हील (Cell-on-Wheels) की सुविधा उपलब्‍ध कराने का प्रयास किया जाएगा। लेकिन सेवा प्रदाताओं द्वारा यह दावा किया जा रहा है कि बोर्ड इस समस्‍या को गंभीरता से नहीं ले रहा है।\nमेरठ छावनी बोर्ड अतिक्रमण के कारण भी सुर्खियों में है। साथ ही बोर्ड द्वारा गांधी बाग में अनावश्‍यक भीड़ को रोकने के लिए प्रवेश शुल्‍क5से 10 रूपए कर दिया गया है तथा बाग में बच्‍चों के खेलने का भी मासिक शुल्‍क 100 रुपये कर दिया गया है।\nउपरोक्‍त विवरण से ज्ञात हो गया है कि वर्तमान समय में छावनी क्षेत्र कुछ अप्रत्‍याशित समस्‍याओं का सामना कर रहा है। किंतु इस क्षेत्र के अधिकारियों द्वारा स्थितियों को सुधारने के लिए विभिन्‍न कदम उठाए जा रहे हैं। जिसके भविष्‍य में सकारात्‍मक परिणाम देखे जा सकते हैं।


ग्रिनहा से घटित दिल दहला देने वाली डरावनी कहानिया ! खौफनाक भूतो की कहानिया\nदिल दहला देने वाली भूत प्रेत की सच्ची घटनाये ! खौपनाक खौप का वह मंजर जो किसी को भी डरा सकता है.\nभूतों की सच्ची कहानियां पढ़ने से पहले इन सभी आर्टिकल पर एक नजर जरुर डाले जिसमे आपको बहुत कुछ ग्रिनहा के साथ हुयी Paranormal Activities के बारे मे समझने को मिलेगा.\nहमने कई आर्टिकल भूत प्रेत की सच्ची घटना पर लिखे है जिन्हें आप केटेगरी के माध्यम से हिंदी स्टोरी कलेक्शन मे पढ़ सकते है.\nआपने एक डरना मना है यह डरावनी सीरियल अवश्य देखी होंगी. उसमे कई तरह की घटनाओ को चित्रित किया गया है जो सत्यता को दर्शाती है कुछ सिर्फ मनोरंजन के लिए होती है.\nलेकिन उसीप्रकार की घटनाये किसी मनुष्य के साथ कभी भी हो सकती है इसमें कोई दोहराई नही है.\nBhooto Ki Kahaniya In Hindi\nआज की Bhoot Pret की कहानी मे ग्रिनहा के साथ हुए भुतिया घटनाओ के बारे मे लिख रहे है जो आपको अवश्य सोचने पर मजबूर करेगी क्या एसा भी हो सकता है. हर Story को ध्यानपूर्वक पढ़ने से उसके अंत को समजने मे कठिनाई नही होती है.\nडर क्या होता है? यह इस स्टोरी के पात्र से बेहतर और कौन जान सकता है. कोई कुछ भी कहे डरना मना है लेकिन हम कहते है डर सबको लगता है. चलिए देखते है आज की हिंदी स्टोरी.\nग्रिनहा के साथ घटित दिल दहला देने वाली कहानिया.\nदिल दहला देने वाली डरावनी कहानिया.\n26 वर्षीय जेफ़ ग्रिनहा ने फोन उठाया. कॉल उसके घर से आयी थी.नौकरानी ने कहा कि घर के पास, पश्चिम की और स्थित खेतो में विचित्र तरह की रोशनियो और शौर की वजह से लोग परेशान हो रहे है.\nवह 17 अक्टूबर, 1963 की रात थी. करीब 10 बजे का समय था. वैसे भी कुछ देर बाद ग्रिनहा अपने घर जाने वाला था. सबसे कम उम्र के पुलिस प्रमुखों में उसकी गिनती होती थी.\nलेकिन उसकी संजीदगी में कमी न थी. व्यर्थ बातों पर न तो वह विश्वास करता था, और न ही दुसरो को विश्वास करने की इजाजत देता था.\n> जरुर पढ़े – डरना मना है…प्राचीन कालीन भूतहा खोपड़ियो का रहस्य.\nउसने अपना कैमरा उठाया और स्टॉफ कार में बैठकर फाकविले की बस्ती में स्थित अपने घर की तरफ चल दिया. बस्ती शुरु होने से पहले ही उसने बिच सड़क पर एक विचित्र मानवाकार प्राणी को देखा.\nउसकी ऊंचाई लगभग जिस्म ऐसा लग रहा था जैसे चमकदार धातु की पन्नी या रंग से पोता गया हो.एक बार को ऐसा लगा जैसे उसके सिर पर सिंग भी लगे हुए थे.\nपहले ग्रिनहा ने सोचा कि वह दूसरे ग्रह से आया कोई प्राणी होगा मगर फिर अगले ही पल उसने सोचा कि आसपास कही कोई विमान या कोई उडान-तश्करी तो दिख नही रही. फिर यह कैसे संभव है?\nग्रिनहा अपना कैमरा उठाकर उस प्राणी के चार फोटो लिये.\nतुरंत ही वह प्राणी हवा में तैरता हुवा या सड़क पर फेसलता बहलता सा उसकी तरफ बढ़ने लगा.\nग्रिनहा ने तत्काल ही अपने स्टॉक कार का सायरन बजा दिया तथा कर की कार की छत पे लगी घूमने वाली बत्ती भी जला दि.\nवह प्राणी उसी तरह फिसलता बहता और आश्चर्यजनक रूपः से चलता हुवा आगे की और भागा और ग्रिनहा की आँखों से ओझल हो गया.\nग्रिनहा ने उस प्राणी के फोटो अखबार वालो को भी दिये. खबर भी खुब जमकर छापी गयी. मगर फ़ौरन ही बाद ग्रीनहा का दुर्भाग्य आरम्भ हो गया. उसकी पत्नी ने नाराज हो कर घर छोड़ दिया.\nएक सप्ताह बाद उसकी कार में रहस्यपूर्ण तरीके से आग लग गयी. उसने एक बड़ी सी गाड़ी ली हुई थी, जिसमे एक कमरा भी बना था. उस गाड़ी में भी उस घटना के बाद आग लग गई.\n15 नवम्बर 1963 को ग्रीनहा को सरकारी नौकरी भी छोड़नी पड़ी.\nउसने कारण पूछा तो उसके अधिकारियो ने बताया,”हमे ऐसा पुलिस चीफ नही चाहिये जो अजीबोगरीब बातों पर बिना ठोस सबूतों के विश्वास करता हो. आप जनता में दहशत फैलाने का कारण बने, इसलिये अब आपकी जरूरत नही है.’\nमगर उस भुतहा मूर्ति के बारे में कुछ पता नही चल सका.बाद में कभी भी उस क्षेत्र में वैसी घटना चूँकि हुई ही नही,अतः यह माना गया कि ग्रिनहा को धोखा हुवा होगा अथवा उसने खुद वह कहानी गढ़ी होगी.\nमगर वास्तविकता यह है कि 17 अक्टूबर 1963 की रात अलबामा में कई लोगो ने अनोखी आवाजे सुनी व अलौकिक रोशनी को देखा था.\nलोगो की धारणा है कि किसी भूत ने ही ग्रिनहा से किसी निजी वजह से बदला लिया था. वजह क्या थी,न तो ग्रीनहा को ही मालूम था न किसी और को.\n> जरुर पढ़े – विंडसर महल मे रहने वाले 25 शाही भूतो की कहानी !\n> जरुर पढ़े – क्या भूत प्रेत होते है? भूत प्रेतों की सच्ची कहानिया.\n> जरुर पढ़े – नीली साडी वाली आत्मा और कराची मे हुयी मौतो का रहस्य….\n> जरुर पढ़े – गुमनाम मौतों का घर जहा आज भी आत्माए रोती बिलकती है.\n> जरुर पढ़े – राज खोलता भुत Real Horror Stories का खजाना.\nसच मे ग्रिनहा के साथ घटी भूतिया घटनाये बहुत कुछ सिखाती है. यह लोगो को साबित कर पाना की उन्होंने सच मे एसी डरावनी भूतो की कहानिया सुनी है वह सच है. आशा करते है आज की Ghost Story आपको अवश्य पसंद आयी होगी. इसी प्रकार की Short Hindi Stories और डर की कहानिया पढ़ने के लिए ब्लॉग को Subscribe जरुर करे. अपने मित्रो को भी Social Media के माध्यम से इस कहानी से रुबरु कराये.


कोरबा- हॉटल के बाहर खड़ी कार से ज्वेलरी और कैश चोरी का मामला सुलझा,4 आरोपी गिरफ्तार, गदगद एसपी ने पुलिस टीम को दिया नगद इनाम. - OMG News\nकोरबा. बीते दिनों रामपुर चौकी अंतर्गत विनायक हॉटल के सामने खड़ी कार का शीशा तोड़कर ज्वेलरी व 50 हजार नगद पार करने वाले आरोपियों को पकड़ने में पुलिस को सफलता मिली है। घटना के बाद से पूरे समय आरोपियों तक पहुंचने के लिए मामले पर नजर बनाए पुलिस कप्तान भोज राम पटेल ने इस सफलता को पत्रकारों से साझा किया और बताया कि किस तरह पुलिस ने आरोपियों को गिरफ्तार कर सारा माल बरामद किया है वही श्री पटेल ने चोरी की घटना को सुलझाने वाली जिले की पुलिस टीम की पीठ थपथपा 10 हजार नगद इनाम दिया है।\nमामले का खुलासा करते हुए एसपी ने बताया कि\nआकाश वलेचा पिता गोपीचंद वलेचा उम्र 30 साल निवासी अवंति बिहार कालोनी रायपुर ने दिनांक 26 अक्टूबर को पुलिस चौकी रामपुर में रिपोर्ट दर्ज कराया था कि वह रायपुर स्थित रतन जेवलर्स का सेल्समेन है, जो दिनांक 23 अक्टूबर को रायपुर से लगभग 1300 ग्राम सोने के अभूषण लेकर बिक्री हेतु निकला था। 23 – 24 अक्टूबर को बिलासपुर में व्यापार करने के 25 अक्टूबर को कटघोरा, बांकीमोंगरा, कोरबा में जेवलरी दुकानों में आभूषण बिक्री करने के बाद रात्रि में विनायक होटल निहारिका में रूका था। आभूषण से भरा हुआ बैग को कार के डिक्की में छोड दिया था। रात्रि में कोई अज्ञात चोर कार के सीसा को तोडकर डिक्की में रखे हुए आभूषण भरा हुआ बैग चोरी कर ले गया है। सूचना पर पुलिस चौकी रामपुर थाना कोतवाली कोरबा में अपराध क्रमांक 1010/2021 धारा 379, 427 भादवि पंजीबद्व कर विवेचना में लिया गया।\nमामले की गंभीरता को देखते हुए एसपी ने अतिरिक्त पुलिस अधीक्षक अभिषेक वर्मा के मार्गदर्शन में नगर पुलिस अधीक्षक, योगेश साहू के नेतृत्व में विशेष टीम का गठन कर मामले के जॉच कर अज्ञात आरोपियों के तलाश एवं चोरी गए मशरूका बरामद करने के निर्देश दिए गए थे एवं स्वयं घटना स्थल का मुआयना कर जॉच के बिन्दु तय कर निर्देश दिए गए। एसपी के द्वारा बताए गए टिप्स के अनुसार निर्देशानुसार सीएसपी के द्वारा 07 अलग-अलग टीम बनाकर जॉच प्रारंभ की गई एवं हर एक टीम को अलग-अलग बिन्दुओं पर जॉच की जिम्मेदारी सौपी गई। घटना स्थल का निरीक्षण करने पर पाया गया कि होटल में लगे सीसीटीव्ही कैमरे में 02 आरोपीगण घटना घटित कर स्कूटी में भागते हुए कैद हुए है। इस आधार पर एक टीम के द्वारा पुराने आदतन अपराधी एवं पुराने गैग के हिस्ट्री निकालकर पूछताछ की गई। एक टीम के द्वारा रायपुर, बिलासपुर, कटघोरा, बांकीमोंगरा एवं सराफा व्यापारी एवं काम करने वाले कर्मचारियों से पूछताछ की गई। एक टीम के द्वारा लाल रंग के स्कूटी के संबंध में आरटीओ से संपर्क कर लगभग 500 वाहनों की तस्दीकी की गई। एक टीम के द्वारा होटल, ढाबा, लॉज एवं आरोपीगण के ठहरने के सभी संभावित स्थानों की जॉच की गई। सायबर सेल की एक टीम द्वारा सीसीटीव्ही फूटेज एवं एक टीम के द्वारा तकनीेकी पहलुओं पर जॉच प्रारंभ की।\nइधर एसपी पटेल पूरे घटना क्रम की मानिटरिंग स्वयं कर प्रतिदिन रात्रि में टीम के सभी सदस्यों से प्रगति रिपोर्ट ले रहे थे।\n4000 सीसीटीवी कैमरों की जांच.\nएसपी ने बताया कि साईबर सेल की टीम द्वारा कोरबा, बिलासपुर, जॉजगीर-चॉपा, रायगढ़, बलौदाबाजार एवं जिले के लगभग 4000 सीसीटीव्ही कैमरों की पडताल की गई। सीसीटीव्ही फूटेज के आधार पर पाया गया कि आरोपीगण लाल रंग के सुजुकी एक्सेस स्कूटी में आकर घटना घटित कर कोरबा-उरगा-चॉपा-पामगढ़-पलारी होकर रायपुर की ओर भागे है। इस आधार पर रायपुर में दो अलग-अलग टीमें लगातार 03 दिन तक आरोपीगण के भागने के रास्ते एवं अन्य संभावित स्थानों पर लगातार पूछताछ कर सूचनाएं एकत्र किया। अततः रायपुर में आरोपीगण का एक फूटेज प्राप्त हुआ जिसमें आरोपीगण का हुलिया स्पष्ट दिखाई दे रहा था। सायबर सेल की तकनीकी टीम द्वारा आरोपीगण के भागने के रास्ते का तकनीकी विश्लेषण कर लगातारसूचनाएं कलेक्ट किया जा रहा था।वही तकनीकी टीम को एक संदिग्ध मोबाईल नंबर प्राप्त हुआ। जिसका तस्दीक करने पर उक्त मोबाईल नंबर आरोपी शुभम पाण्डेय का पाया गया। आरोपी शुभम पाण्डेय को तत्काल हिरासत में लेकर पूछताछ करने पर उसने पूरे घटना क्रम का खुलासा करते हुए बताया कि सराफा व्यवसायी शशांक जैन के पास टाटा नेक्सान कार है जिसे आरोपी रवि साहू चलाता है। शशांक जैन उक्त वाहन को प्रार्थी आकाश बलेचा को व्यापार करने हेतु दिया है। आकाश बलेचा हमेशा उसी कार में आभूषण बिक्री करने जाता है। कार को आरोपी रवि साहू चलाता है। आकाश वलेचा पूर्व से ही आभूषणों से भरा हुआ बैग को कार की डिक्की में रखता था। जिसकी जानकारी वाहन चालक रवि साहू को थी। अमीर बनने की चाह में आरोपी रवि साहू का नीयत खराब हो गया और अपने दोस्त शुभम पाण्डेय और रतन सोनी को इस बारे में बताकर चोरी करने का योजना तैयार किया। लगभग 03 माह पूर्व आकाश बलेचा व्यापार करने कोरबा आया था।\nतब रवि साहू ने अपने दोस्तों को होटल में रूकने के स्थान का लोकेशन बता दिया था। शुभम पाण्डेय और रतन सोनी दो बार कोरबा आकर घटना स्थल एवं भागने की सभी संभावित स्थानों की रेंकी किए थे। आरोपी रवि साहू द्वारा2अक्टूबर को होटल विनायक मे रूके होने की सूचना अपने दोस्त शुभम पाण्डेय एवं रतन सोनी को मोबाईल के माध्यम से दिया। उसी दिन लगभग 06 बजे आरोपी शुभम पाण्डेय एवं रतन सोनी लाल रंग के सुजुकी एक्सेस स्कूटी का रजिस्ट्रेशन नंबर निकालकर रायपुर बिलासपुर होकर कोरबा आए। पूर्व से रेकी किए गए स्थान होटल विनायक के पास खडी नेक्सान कार क्रमांक सीजी 04-2259 का सीसी तोडकर डिक्की में रखे हुए आभूषण से भरा बैग लेकर कोरबा, उरगा, चॉपा, पामगढ, पलारी रास्ते से भागकर रायपुर चले गए। आभूषण से भरा हुआ बैग को आरोपी शुभम पाण्डेय अपने घर ले जाकर छुपा दिया एवं बैग में रखे हुए नगदी रकम 2,97,300/-रूपये को आरोपी रतन सोनी अपने घर ले जाकर छिपा दिया। दो दिन बाद आरोपी रवि साहू के रायपुर पहुचने पर शुभम पाण्डेय, रतन सोनी एवं रवि साहू, आभूषण को आपस में बंटवारा कर लिए। शुभम पाण्डेय अपने हिस्से में मिले आभूषण को अपने पिता राजू पाण्डेय के पास रखवा दिया। कुछ आभूषण को बिक्री हेतु अपने पास रख लिया।\nआरोपीगण के निशानदेही पर चोरी किया गया संपूर्ण आभूषण एवं नगदी रकम 50,000/-रूपये, घटना में प्रयुक्त लाल रंग का सुजूकी एक्सेस स्कूटी, एवं आरोपीगण का मोबाईल जप्त कर लिया गया है। आरोपीगण को न्यायिक रिमाण्ड पर भेजा जा रहा है। एसपी द्वारा मामले की विवेचना में लगे टीम के अधिकारी/कर्मचारियों को 10,000/-रूपये के नगद ईनाम से पुरस्कृत किया गया है एवं पुलिस महानिरीक्षक बिलासपुर की ओर नगद ईनाम हेतु एवं इन्द्रधनूष पुरस्कार हेतु रायपुर को प्रस्ताव भेजा जा रहा है।\nये है आरोपी.\nरवि साहू पिता स्व0 मोतीलाल साहू उम्र 32 साल निवासी बिझवारिन चौक लालपुर थाना टिकरापारा रायपुर\nशुभम पाण्डेय पिता श्री राजू पाण्डेय उम्र 22 साल निवासी लालपुर लालपुर थाना टिकरापारा रायपुर\nरतन सोनी पिता दुर्गेश सोनी उम्र 20 साल निवासी लालपुर लालपुर थाना टिकरापारा रायपुर\nराजू पाण्डेय पिता पंकज पाण्डेय उम्र 47 साल निवासी लालपुर लालपुर थाना टिकरापारा रायपुर\nOMG एक्सक्लुसिव वीडियो- पैरोल पर छूटने के बाद पता चला ‘हाईकोर्ट से जमानत के बाद भी उन्हें7माह जेल में बंद रखा प्रशासन ने ‘..\nJune 18, 2020 Ravi Shankar shukla Comments Off on OMG एक्सक्लुसिव वीडियो- पैरोल पर छूटने के बाद पता चला ‘हाईकोर्ट से जमानत के बाद भी उन्हें7माह जेल में बंद रखा प्रशासन ने ‘..


भारत को पुनः विश्वगुरु बनाने हेतु युवाओं को बनाना होगा कौशलयुक्त : प्रो. सुरेंद्र दूबे\nHome » भारत को पुनः विश्वगुरु बनाने हेतु युवाओं को बनाना होगा कौशलयुक्त : प्रो. सुरेंद्र दूबे\nin Categorized, Main Slider, उत्तर प्रदेश, बलरामपुर, बस्ती, बहराइच, महाराजगंज, विचार, शिक्षा, श्रावस्ती, संत कबीरनगर, सिद्धार्थनगर\nसिद्धार्थनगर।सिद्धार्थ विश्वविद्यालय कपिलवस्तु सिद्धार्थनगर में कुलपति – छात्र संवाद कार्यक्रम को सम्बोधित करते हुए कुलपति प्रो सुरेन्द्र दुबे ने कहा कि आधुनिक गुरुकुल निर्मित करने में विद्यार्थी और शिक्षक दोनो ही अपनी महती भूमिका को पहचाने। दक्ष विद्यार्थी ही योग्य शिक्षक की कमाई होती है ।\nशिक्षण संस्थानों की उत्कृष्टता का पर्याय उसका विद्यार्थी होता है। वास्तव में विद्यार्थी शिक्षण संस्थान की आत्मा होती है । विद्यार्थी का आचरण – व्यवहार ,चरित्र – संस्कार और बौद्धिक ज्ञान का सम्मुच्चय ही समग्र रूप में मानक शिक्षण संस्थान का आधार निर्मित करतें है । इस दृष्टि से विद्यार्थियों को तैयार करना शिक्षक का मुख्य उत्तरदायित्व होता है । इसलिए शिक्षकों को भी ज्ञान के नवीन अनुसन्धानों के प्रति आग्रही होना ही होगा ।\nप्रत्येक बालक में अनन्त अंतर्निहित शक्तियां मौजूद होती है । उन अंतर्निहित शक्तियों को पहचानने और उसे निखारने वाला ही वास्तव में अच्छा और सच्चा शिक्षक है । विद्यार्थी के अंदर निहित चेतना को सही दिशा देकर उसे समाजोपयोगी बनने में शिक्षक और छात्र दोनों की महती भूमिका होती है। दर्शन से दृष्टि मिलती है इसलिए हमेशा चिंतन शील प्रवृत्ति का विकास किया जाना चाहिए । विद्यार्थी के अंदर ज्ञान प्राप्त करने की अखण्ड अभिलाषा ही उसके शिखर का मार्ग प्रशस्त करती है । शिक्षक का दायित्व होता है कि ज्ञान को रचनात्मक दिशा की ओर उन्मुख करे ।\nप्रो सुरेन्द्र दुबे ने आगे कहा कि वर्तमान भारत युवाओं की संख्या की दृष्टि से दुनिया का सबसे अग्रणी देश है । यदि इन युवाओं को कौशलयुक्त कर दिया जाय तो भारत पुनः विश्वगुरु बन सकता है । रचनाधर्मी युवा निर्मित कर नए भारत के निर्माण में शिक्षण संस्थाओं की सर्वाधिक भूमिका सर्वमान्य है । शिक्षक को इस चुनौती को स्वीकार कर राष्ट्र निर्माण के यज्ञ में अपनी आहुति देनी होगी ।\nइस कार्यक्रम में कुलसचिव राकेश कुमार की उपस्थिति मुख्य अतिथि के रूप में थी, अधिष्ठाता छात्र कल्याण प्रो हरीश कुमार शर्मा ने स्वागत उद्धबोधन दिया, आभार ज्ञापन मुख्य नियन्ता डॉ दीपक बाबू ने किया तथा संचालन हिंदी विषय की असिस्टेंट प्रोफेसर डॉ रेनू त्रिपाठी ने किया। इस अवसर पर विश्वविद्यालय के राष्ट्रीय सेवा योजना के समन्वयक डॉ पूर्णेश नारायण सिंह, डॉ सतेंद्र दुबे, डॉ नीता यादव, डॉ सुनीता त्रिपाठी, डॉ सचिदानन्द चौबे, डॉ दिनेश प्रसाद, डॉ प्रगेश नाथ त्रिपाठी, डॉ संतोष सिंह, डॉ अरविंद रावत, डॉ जय सिंह यादव, डॉ सरिता सिंह, डॉ वंदना गुप्ता, डॉ शरदेंदु त्रिपाठी, डॉ अविनाश प्रताप सिंह, डॉ रविकांत शुक्ला सहित शिक्षक एवं छात्र छात्राएं उपस्थित रहे।\nTags: Vice Chancellor Kapilvastu University Siddharthnagar\nसुष्मिता सेन की बेटी रेने का इंस्टाग्राम अकाउंट हैक\nएक ही परिवार के तीन बच्चों की हत्या में योगी की बड़ी कार्रवाई, SHO समेत4पुलिसकर्मी सस्पेंड


Osmania University announces summer vacations till May 31/Osmania University summer vacations: ओसमानिया यूनिवर्सिटी में 31 मई तक गर्मियों की छुट्टियां\nOsmania University summer vacations: ओसमानिया यूनिवर्सिटी में 31 मई तक गर्मियों की छुट्टियां\nओसमानिया विश्वविद्यालय से जुड़े अधिक अपडेट के लिए आधिकारिक साइट चेक करते रहें.\n5 से 31 मई, 2021 के दौरान ऑनलाइन कक्षाएं और परीक्षाएं स्थगित रहेंगी. आईआईटी सहित देश भर के विभिन्न अन्य विश्वविद्यालयों ने पहले ही गर्मियों की छुट्टियों की घोषणा कर दी है.\nनई दिल्ली. ओसनिया विश्वविद्यालय ने सभी संबद्ध कॉलेजों के लिए5से 31 मई, 2021 तक गर्मियों की छुट्टियों की घोषणा कर दी है. विश्वविद्यालय ने राज्य में प्रचलित COVID-19 स्थिति के कारण ग्रीष्मकालीन छुट्टियों की घोषणा की है. सभी संबद्ध कॉलेज 1 जून, 2021 को फिर से खुलेंगे.\nओसमानिया विश्वविद्यालय ने अपने अधिकार क्षेत्र के तहत सभी संबद्ध कॉलेजों के अलावा अपने परिसर और जिला पीजी कॉलेजों के लिए ग्रीष्मकालीन अवकाश घोषित किया है. विश्वविद्यालय द्वारा जारी परिपत्र के अनुसार, ग्रीष्मकालीन अवकाश सभी पाठ्यक्रमों के लिए लागू है.\n5 से 31 मई, 2021 के दौरान ऑनलाइन कक्षाएं और परीक्षाएं स्थगित रहेंगी. आईआईटी सहित देश भर के विभिन्न अन्य विश्वविद्यालयों ने पहले ही गर्मियों की छुट्टियों की घोषणा कर दी है. निर्णय मुख्य रूप से इस COVID 19 महामारी के दौरान छात्रों की सुरक्षा के मद्देनजर ली गई है. ओसमानिया विश्वविद्यालय की आधिकारिक वेबसाइट osmania.ac.in है.\nअब तक, ओसमानिया विश्वविद्यालय ने 31 मई 2021 तक गर्मियों की छुट्टियों की घोषणा की है. छात्रों को सलाह दी गई है कि वे ओसमानिया विश्वविद्यालय से जुड़े अधिक अपडेट के लिए आधिकारिक साइट चेक करते रहें.


गांगुली बोले- IPL दूसरे देश में होना लगभग तय, साल के आखिर तक नहीं खत्म होगा कोरोना - ganguly feels covid 19 not going anywhere at least till end of 2020 but ipl set to move out tspo - AajTak\nबीसीसीआई के अध्यक्ष सौरव गांगुली ने कहा कि देश को इस साल के आखिर या अगले साल की शुरुआत तक कोविड-19 महामारी को झेलना होगा. उनके इस बयान से यह लगभग साफ हो गया कि आईपीएल का आयोजन भारत में नहीं होगा.\nनई दिल्ली, 06 जुलाई 2020, अपडेटेड 23:54 IST\n‘दादा ओपन विद मयंक’ कार्यक्रम में पूर्व भारतीय कप्तान ने कहा, ‘मैं टीके (वैक्सीन) के निकलने का इंतजार करूंगा. तब तक हमें थोड़ा और सावधान रहना होगा. हम जानते हैं कि क्या हो रहा है और हम बीमार नहीं पड़ना चाहते हैं. लार एक मुद्दा है. हो सकता है कि एक बार टीका लगने के बाद किसी भी अन्य बीमारी की तरह, सब कुछ ठीक हो जाएगा.’


गर्मी की लहरें | नेटवर्क मौसम विज्ञान\nकभी-कभी समय हमें ले जाता है चरम स्थिति कि हम प्रबंधन करना नहीं जानते। इनमें से एक हैं गर्म तरंगें, जो किसी के जीवन को समाप्त कर सकता है।\nइस स्पेस में आप अपनी जरूरत की हर चीज पा सकते हैं बहुत गंभीर प्रभावों को रोकें जो हमें मौत के मुंह में ले जा सकता है। अच्छा जलयोजन, जल्दी घंटे और लंबे समय से बचें आदि। समस्याओं से बचने में हमारी मदद करना।\nहम उस ताप तरंगों को नहीं भूल सकते, एक सामान्य नियम के रूप में, इसके द्वारा सतर्क किया जाता है मौसम संबंधी सेवाएं और हम हमेशा चरम स्थितियों को रोक सकते हैं। इसके अलावा, आप अवधारणाओं और शब्दों को सीखने के लिए बुनियादी जानकारी का आनंद ले सकते हैं, कभी-कभी हम नहीं जानते कि उनका क्या मतलब है।\nइसके विपरीत और रोचक जानकारी।\nस्पेन में रिकॉर्ड तोड़ने वाली गर्मी की लहर: प्रभावित प्रांत और कब खत्म होगा\nपोर एमिलियो गार्सिया पूर्व4महीने .\nस्पेन के कई हिस्सों में 50 डिग्री सेल्सियस तक पहुंच चुकी लू ने हमें छोड़ दिया है...\nपोर जर्मन पोर्टिलो पूर्व 8 महीने .\nजब हम मौसम विज्ञान के बारे में बात करते हैं तो विभिन्न प्रकार की घटनाएं होती हैं जो सालाना हो सकती हैं और जो कि ...\nपोर क्लाउडी कैसल्स पूर्व4साल .\nबहुत अधिक तापमान, जो इस शुक्रवार, 18 अगस्त, को देश के अधिकांश हिस्सों में मार रहा है, ...\nआज के दिन जैसे कि हम उच्च तापमान के लिए अलर्ट के साथ कई स्वायत्त समुदायों के साथ जागते हैं, यह उचित है ...\nस्पेन यूरोप में सबसे अधिक गर्मी की लहरों वाला देश है\nदुनिया के सभी देश जलवायु परिवर्तन के विभिन्न प्रभावों के समान रूप से कार्य नहीं करते हैं। स्पेन में से एक है ...\nयूरोप की गर्मी की लहर आल्प्स पहाड़ों को बर्फ के बिना छोड़ रही है\nपासिंग हॉट? यह कम के लिए नहीं है। हम स्पेन और यूरोप के कई क्षेत्रों में कुछ दिन रहे हैं ...\nजानवरों को गर्मी से कैसे प्रभावित और बचाव करते हैं?\nएक निश्चित तापमान सीमा से ऊपर, जीवों को कार्य करना मुश्किल लगता है। WWF के विशेषज्ञ (फंड ...\n145 वर्षों में शंघाई की सबसे खराब गर्मी की लहर4को मार देती है\nदुनिया के कई हिस्सों में गर्मियों के दौरान थर्मामीटरों में पारा बहुत उच्च मूल्यों तक बढ़ जाता है, लेकिन जब ...\nउच्च तापमान और मृत्यु दर के साथ उनका संबंध\nउच्च तापमान शायद ही कभी कुछ भी अच्छा हो। वे अत्यधिक मौसम की घटनाओं का कारण बन सकते हैं, जैसे कि तूफान बढ़ता है ...\nगर्मियों के दौरान दुनिया के कई हिस्सों में तापमान बहुत अधिक होता है। यह कुछ ऐसा है जिसे हम सभी ने मान लिया है, ...\nस्पेन में तापमान का नया ऐतिहासिक रिकॉर्ड\nयदि पिछले सप्ताह कुछ ध्यान नहीं दिया गया है तो यह गर्मी के कारण हुआ है। की एक भीड़ ...


अयोध्या: मस्जिद के ट्रस्ट में नहीं होगी सरकारी नुमाइंदगी, SC ने खारिज की याचिका – Doordarshan bharat news\nअयोध्या: मस्जिद के ट्रस्ट में नहीं होगी सरकारी नुमाइंदगी, SC ने खारिज की याचिका\nअयोध्या में पांच एकड़ जमीन पर बनने वाले मस्जिद को लेकर सुप्रीम कोर्ट में शुक्रवार को एक याचिका पर सुनवाई हुई. अदालत में अपील की गई कि मस्जिद बनाने वाले ‘इंडो इस्लामिक कल्चरल फाउंडेशन’ ट्रस्ट में सरकारी प्रतिनिधियों को शामिल किया जाना चाहिए. हालांकि, सुप्रीम कोर्ट ने इस याचिका को खारिज कर दिया है.\nयाचिकाकर्ता की मांग थी कि जिस तरह राम जन्मभूमि ट्रस्ट में भी सरकार की भागीदारी है, उसी प्रकार मस्जिद से जुड़े ट्रस्ट में भी ऐसा होना चाहिए. हालांकि, अदालत ने इन दलीलों को मानने से इनकार किया.\nआपको बता दें कि राम जन्मभूमि के फैसले के बाद अदालत ने अयोध्या में ही मस्जिद के लिए पांच एकड़ जमीन देने की बात कही थी. अयोध्या के धन्नीपुर में मस्जिद बनाई जानी है.\nमस्जिद का निर्माण इंडो इस्लामिक कल्चरल फाउंडेशन के तहत हो रहा है. ट्रस्ट ने बीते दिनों अपनी पहली बैठक होने के बाद जानकारी दी थी कि यहां पर मस्जिद, इंडो इस्लामिक रिसर्च सेंटर, लाइब्रेरी और अस्पताल का निर्माण कराया जाएगा.\nइंडो इस्लामिक कल्चरल फाउंडेशन ट्रस्ट में कुल 15 लोग शामिल होंगे, जिसमें कुछ नामित भी किए जाएंगे. ट्रस्ट ने साफ किया था कि मस्जिद का नाम बाबर के नाम पर नहीं होगा.\nगौरतलब है कि इसी साल अगस्त में अयोध्या में रामजन्मभूमि पर राम मंदिर का निर्माण शुरू हो गया है. पीएम मोदी ने खुद मंदिर की नींव रखी थी, जिसके बाद नक्शा पास करने और मंदिर के निर्माण की प्रक्रिया शुरू हुई.\nPrevious: आठ करोड़ के सिक्के डंप, कारोबारियों की पूंजी फंसी\nNext: योगी सरकार में कैबिनेट मंत्री बोले- अपराधी कुत्ते की तरह होता है, भागेंगे तो दौड़ाएगा और रुक जाएंगे तो पूछ हिलाएगा


खुद को बड़ा कलाकार समझने वाले देश के टुकड़े करने वालों के साथ खड़े हैं: अनुराग ठाकुर-Those who consider themselves big artists are standing with those who cut the country Anurag Thakur – News18 Hindi\nखुद को बड़ा कलाकार समझने वाले देश के टुकड़े करने वालों के साथ खड़े हैं: अनुराग ठाकुर\nअनुराग ठाकुर ने कहा कि सिटिजनशिप अमेंडमेंट एक्ट नागरिकता देने का कानून है ना कि नागरिकता छीनने का.\nअनुराग ठाकुर (Anurag Thakur) ने जनता को संबोधित करते हुए कहा कि सिटिजनशिप अमेंडमेंट एक्ट (CAA) को झूठ बोलकर कई भ्रम व अफवाहों को फैलाने का काम किया जा रहा है. यह कहा जा रहा है कि अल्पसंख्यक लोगों यानि मुसलमान भाइयों की नागरिकता छीन ली जाएगी. अनुराग ठाकुर ने कहा कि यह सरासर झूठ है.\nधर्मशाला. देश के प्रथम धरोहर गांव परागपुर में राज्यस्तरीय लोहड़ी पर्व 2020 का दो दिवसीय सांस्कृतिक कार्यक्रम शुरू हो गया है. इस कार्यक्रम में शिरकत करने सांसद व केंद्रीय वित्त राज्यमंत्री अनुराग ठाकुर (Anurag Thakur) ने मुख्त अतिथि के बतौर भाग लिया. इस दौरान उद्योग मंत्री बिक्रम ठाकुर (Bikram Thakur) ने भी सभी को लोहड़ी की बधाइयां दी. कार्यक्रम की प्रथम सांस्कृतिक संध्या में मशहूर गायकों बाबा हंसराज रघुवंशी, कुलदीप शर्मा व करनैल राणा ने समय बांधा. कुलदीप शर्मा ने केंद्रीय वित्त राज्य मंत्री अनुराग ठाकुर व उद्योग मंत्री बिक्रम ठाकुर को भी नाचने पर मजबूर कर दिया. इस अवसर पर अनुराग ठाकुर ने जनता को संबोधित करते हुए कहा कि सिटिजनशिप अमेंडमेंट एक्ट (CitizenShip Amendent Act) को झूठ बोलकर अफवाह को फैलाने का काम किया जा रहा है. यह कहा जा रहा है कि अल्पसंख्यक लोगों यानि मुसलमान भाइयों की नागरिकता छीन ली जाएगी. अनुराग ठाकुर ने कहा कि यह सरासर झूठ है.\n'सिटिजनशिप अमेंडमेंट एक्ट नागरिकता देने का कानून है'\nअनुराग ठाकुर ने कहा कि सिटिजनशिप अमेंडमेंट एक्ट नागरिकता देने का कानून है ना कि नागरिकता छीनने का. अनुराग ठाकुर ने कहा कि यह कानून उनके लिए बना है जो पाकिस्तान, अफगानिस्तान व बांग्लादेश में आजादी के समय वहां पर रह गए थे. हिन्दू, सिख, बौद्ध, जैन, ईसाई, पारसी जिनको मजबूर किया जाता है अपना धर्म बदलने को, इस्लाम कबूल करने को, जिनकी बहन बेटियों की इज्जत लूटने का काम किया जाता है. शादी के बाद जिनकी पत्नियों को उठाकर ले जाते हैं और उनकी जबरदस्ती शादी मुसलमान से करवाकर कहते हैं कि इस्लाम धर्म बदलो नहीं तो मार दिए जाओगे.\n'72 सालों में किसी ने कुछ नहीं किया'\nअनुराग ठाकुर ने कहा कि वो लोग उस देश को छोड़कर अपने देश हिन्दोस्तान आए हैं. अनुराग ठाकुर ने कहा कि 72 साल पहले महात्मा गांधी, पंडित जवाहर लाल नेहरू, सरदार पटेल व राजेन्द्र प्रसाद ने कहा था कि अगर इनको धर्म के नाम पर प्रताड़ित किया जाएगा तो हिन्दोस्तान उनको नागरिकता देगा. अनुराग ठाकुर ने कहा कि 72 सालों में किसी ने नहीं कुछ नहीं किया, लेकिन आपने नरेंद्र मोदी को अवसर दिया तो उन्होंने यह करके दिखा दिया है.\n'जेएनयू में कुछ छात्र देश के सैनिकों की शहादत पर जश्न मनाते हैं'\nउन्होंने कहा कि जेएनयू में कुछ कम्युनिस्ट छात्र संगठन के सदस्य देश के सैनिकों की शहादत पर जश्न मनाते हैं. उन्होंने कहा कि अफजल गुरू व याकूब मेमन को शहीद बताने का काम किया जा रहा है. अनुराग ठाकुर ने कहा कि एक ओर देश के टुकड़े करने के नारे लगाए जा रहे हैं, आज वही लोग हजारों छात्रों को पढ़ने से रोक रहे हैं. जेएनयू में पढ़ने वालों की सालाना फीस 108 रुपये है और हॉस्टल की फीस 20 रुपये है. उन्होंने कहा कि जब बच्चों ने वहां एडमिशन कराया तो उनको मारा गया और सर्वर तोड़ दिए गए.\nदेश में अराजकता फैलाने का काम कुछ गिने चुने लोग कर रहे हैं : अनुराग\nउन्होंने कहा कि देश में अराजकता फैलाने का काम कुछ गिने चुने लोग कर रहे हैं. उन्होंने कहा कि जो अपने आप को बड़ा कलाकार कहते हैं, उनके चेहरे भी बेनकाब होंगे. देश के बड़े कलाकार कहाने वाले देश के टुकड़े करने वालों के साथ खड़े हो गए हैं. अनुराग ठाकुर ने कहा कि हम टुकड़े करने वालों के साथ खड़े नहीं हो सकते हम देश को एकजुट करने वाले हैं.\nयह भी पढ़ें: देर आए पर, फिर भी दुरुस्त नहीं आए! सरकारी राशन डिपो में पहुंचा प्याज महंगा\nनशे का नेटवर्क चलाने वाला राजेश गिरफ्तार, पुलिस को थी काफी समय से तलाश\nAnurag thakur CAA dharamshala himachal pradesh